title: Id-Direttiva tal-Kunsill tal-21 ta’ Marzu 1991 li temenda għad-disa’ darba d-Direttiva 76/769/KEE dwar l-approssimazzjoni tal-liġijiet, ir-regolamenti u d-dispożizzjonijiet amministrattivi ta’ l-Istati Membri li għandhom x’jaqsmu mar-restrizzjonijiet dwar it-tqegħid fis-suq u l-użu ta’ ċerti sustanzi u preparazzjonijiet perikolużi

text:
Avviż Legali Importanti

|

31991L0173

Official Journal L 085 , 05/04/1991 P. 0034 - 0036 Finnish special edition: Chapter 15 Volume 10 P. 0076  Swedish special edition: Chapter 15 Volume 10 P. 0076

		Id-Direttiva tal-Kunsilltal-21 ta’ Marzu 1991li temenda għad-disa’ darba d-Direttiva 76/769/KEE dwar l-approssimazzjoni tal-liġijiet, ir-regolamenti u d-dispożizzjonijiet amministrattivi ta’ l-Istati Membri li għandhom x’jaqsmu mar-restrizzjonijiet dwar it-tqegħid fis-suq u l-użu ta’ ċerti sustanzi u preparazzjonijiet perikolużi(91/173/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 100a tiegħu,Wara li kkunsidra l-proposta mill-Kummissjoni [1];F’kooperazzjoni mal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi għandhom jiġu adottati miżuri mmirati li jistabbilixxu progressivament is-suq intern fuq perjodu taż-żmien li jtemm fil-31 ta’ Diċembru 1992; billi s-suq intern jikkomprendi firxa mingħajr funtieri interni li fiha huwa żgurat il-moviment liberu ta’ l-oġġetti, tal-persuni, tas-servizzi u tal-kapital;Billi kemm il-pentaklorofenol (Nru tal-SAK 87-86-5) u l-komposti tiegħu huma sustanzi perikolużi għall-bniedem u għall-ambjent, u b’mod partikolari għall-ambjent akwatiku; billi l-użu ta’ dawn is-sustanzi għandu jiġi rregolat;Billi r-restrizzjonijiet li ġew diġà imposti minn ċerti Stati Membri dwar l-użu tal-marketing tas-sustanzi msemmija hawn fuq jew tal-preparazzjonijiet li jkun fihom dawn is-sustanzi jaffettwaw direttament kif jiġi jistabbilixxi ruħu u jaħdem is-suq intern; billi huwa għalhekk meħtieġ li jiġu mqarrba lejn xulxin il-liġijiet ta’ l-Istati Membri f’dan il-qasam u, b’konsegwenza ta’ dan, li jiġi emendat l-Anness I mad-Direttiva 76/769/KEE [4], kif l-aħħar emendata bid-Direttiva 89/678/KEE [5];Billi l-Kummissjoni sejra tiżviluppa strateġija kkoordinata Komunitarja rigward il-marketing u l-użu tal-prodotti kimiċi li jintużaw fil-preservazzjoni ta’ l-injam; billi din l-istrateġija trid tkun imsejsa fuq it-tagħrif fornit lilha mill-Istati Membri u b’mod partikolari dwar l-istima tar-riskji għall-bniedem u għall-ambjent filwaqt li tqis il-problemi varji li joħorġu mill-preservazzjoni ta’ l-injam fl-Istati Membri;Billi l-leġislazzjoni korrenti Komunitarja rigward il-possibbiltà ta’ l-adozzjoni mill-Istati Membri ta’ restrizzjonijiet iktar ħorox dwar l-użu tas-sustanzi u l-preparazzjonijiet fil-kwistjoni fuq il-post tax-xogħol tibqa’ mingħajr ma tiġi affettwata b’din id-Direttiva,ADOTTA DIN ID-DIRETTIVA:L-Artikolu 1Il-punt li ġej jiżdied hawnhekk ma’ l-Anness I mad-Direttiva 76/769/KEE:"23.Il-pentaklorofenol (Nru tal-SAK 87-86-5) u l-imluħ u l-esteri tiegħu | ma għandhomx jiġu wżati f’konċentrazzjoni ugwali għal jew ta’ iktar minn 0,1 % fil-massa fis-sustanzi jew il-preparazzjonijiet imqiegħda fis-suq. Bħala eċċezzjoni, din id-dispożizzjoni m’għandhiex tapplika għas-sustanzi u l-preparazzjonijiet miksuba għalbiex intużaw fi stallazzjonijiet industrijali li ma jippermettuux il-ħruġ u/jew it-tnixxija tal-pentaklorofenol (PKF) fi kwantitajiet ikbar minn dawk stabbiliti fil-leġislazzjoni eżistenti: (a)fit-trattament ta’ l-injam.Madankollu, l-injam ittrattat ma jistax jintuża:ġewwa l-bini, sewwa għal għanijiet dekorattivi u sewwa jekk le, ikun xi jkun il-għan tiegħu (ir-residenza, ix-xogħol, is-serħan);għall-fabbrikazzjoni tal-kontenituri maħsuba għat-tkabbir u kull trattament mill-ġdid u l-fabbrikazzjoni ta’ materjal tal-pakkeġġjar li jista’ jiġi f’kuntatt ma’ materjali oħra jew il-materjali l-oħra li jistgħu jikkontaminaw il-prodotti mhux maħduma, intermedji u/jew maħduma bil-ħsieb tal-konsum mill-bniedem u/jew mill-annimali u kull trattament mil-ġdid;(b)il-mili ta’ fibri u tessuti wżati f’xogħol tqil mhux maħsuba, f’kull każ, għall-ilbies jew għall-għamara tat-tiżjin;(ċ)bħala aġent tas-sintesi u/jew tal-proċess fil-proċessi industrijali;(d)bħala eċċezzjoni, l-Istati Membri jistgħu fuq il-bażi ta’ każ b’każ, jawtorizzaw fit-territorju tagħhom professjonisti speċjalizzati sabiex iwettqu in situ jew għall-bini ta’ interess kulturali, artistiku u storiku, trattament rimedjali fuq l-injam u fuq il-bini infettat bil-fungu tat-tmermir ta’ l-injam (is-Serpula lacrymans) u bil-fungu tat-tmermir tal-kubi;Dawn l-eċċezzjonijiet għandhom jiġu eżaminati mill-ġdid fid-dawl ta’ l-iżviluppi fil-għerf u tal-metodi tat-teknika mhux iktar minn tliet snin wara l-implimentazzjoni tad-Direttiva. F’kull każ: (a)il-Pentaklorofenol użat waħdu jew bħala komponent tal-preparazzjonijiet użati fil-qafas ta’ l-eċċezzjonijiet ta’ hawn fuq irid ikollhom total ta’ kontenut ta’ eksaklorodibenzoparadiossin (H6CDD) iktar baxx minn erba’ partijiet għal kull miljun parti (ppm);(b)dawn is-sustanzi u tħejjijiet ma jistgħux:jitqiegħdu fis-suq għajr f’pakkeġġi ta’ 20 litru jew iktar;jinbiegħu lill-pubbliku ġenerali.Mingħajr preġudizzju għall-applikazzjoni tad-dispożizzjonijiet l-oħra Komunitarji dwar il-klassifika, il-pakkeġġjar u t-tikkettjar tas-sustanzi u l-preparazzjonijiet perikolużi, il-pakkeġġi ta’ dawn il-preparazzjonijiet għandhom ikunu mmarkati hekk li jistgħu jinqraw u ma jitħassrux, bil-kliem: "Riservat għall-użu industrijali u professjonali". Minbarra dan, din id-dispożizzjoni m’għandhiex tapplika għall-iskart kopert bid-Direttivi 75/442/KEE u 78/319/KEE." |L-Artikolu 21. L-Istati Membri għandhom jikkomunikaw lill-Kummissjoni qabel il-31 ta’ Diċembru 1991 it-test tad-dispożizzjonijiet ewliena tal-liġijiet nazzjonali li huma jadottaw fil-qasam kopert b’din id-Direttiva.2. L-Istati Membru għandhom idaħħlu fis-seħħ il-liġijiet, ir-regolamenti u d-dispożizzjonijiet amministrativi meħtieġa sabiex jikkonformaw ma’ din id-Direttiva sa l-1 ta’ Lulju 1992. Għandhom jgħarrfu b’dan lill-Kummissjoni.L-Artikolu 3Din id-Direttiva hija indirizzata lill-Istati Membri.Magħmula fi Brussel, fil-21 ta’ Marzu 1991.Għall-KunsillIl-PresidentG. Wohlfart[1] ĠU C 117, ta’ l-4.5.1988, p. 14.[2] ĠU C 291, tal-20.11.1989, p. 58 u ĠU C 48, tal-25.2.1991.[3] ĠU C 208, tat-8.8.1988, p. 55.[4] ĠU L 262, tas-27.9.1976, p. 201.[5] ĠU L 398, tat-30.12.1989, p. 24.--------------------------------------------------


title: Id-Direttiva tal-Kummissjoni 2003/2/KE tas-6 ta’ Jannar 2003 dwar restrizzjonijiet fuq il-marketing u l-użu ta’ l-arseniku (l-għaxar adattament għall-progress tekniku tad-Direttiva tal-Kunsill 76/769/KEE)Test b’rilevanza għaż-ŻEE

text:
Avviż Legali Importanti

|

32003L0002

Official Journal L 004 , 09/01/2003 P. 0009 - 0011

		Direttiva tal-Kummissjoni 2003/2/KEtas-6 ta’ Jannar 2003dwar restrizzjonijiet fuq il-marketing u l-użu ta’ l-arseniku (l-għaxar adattament għall-progress tekniku tad-Direttiva tal-Kunsill 76/769/KEE)(Test b’relevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 76/769/KEE tas-27 ta’ Lulju 1976 dwar l- dwar l-approssimazzjoni tal-liġijiet, ir-regolamenti u d-dispożizzjonijiet amministrattivi ta’ l-Istati Membri li għandhom x’jaqsmu mar-restrizzjonijiet dwar il-marketing u l-użu ta’ ċerti sustanzi u preparazzjonijiet perikolużi [1], kif emendata l-aħħar bid-Direttiva tal-Kummissjoni 2002/62/KE [2] u b’mod partikolari l-Artikolu 2(a) tagħha, introdott mid-Direttiva tal-Kunsill 89/678/KEE [3],Billi:(1) Id-Direttiva tal-Kunsill 89/677/KEE [4] li temenda għat-tmien darba d-Direttiva 76/769/KEE tqiegħed ċerti restrizzjonijiet fuq il-marketing u l-użu ta’ l-arseniku.(2) Fil-qafas ta’ reviżjoni tal-leġislazzjoni Komunitarja li tikkonċerna l-użu ta’ komposti b’bażi ta’ l-arseniku għall-preservazzjoni ta’ l-injam wara l-adeżjoni ta’ l-Awstrija, tal-Finlandja u ta’ l-Isvezja fl-Unjoni Ewropea fl-1995, twettqu stima tar-riskji u analiżi tal-vantaġġi u l-iżvantaġġi ta’ aktar restrizzjonijiet fuq l-arseniku f’ċerti preservattivi ta’ l-injam [5].(3) L-istima tar-riskju ġiet irreferuta lill-Kumitat Xjentifiku dwar it-Tossiċità, l-Ekotossiċità u l-Ambjent (CSTEE) għal reviżjoni ta’ pari [6] u CSTEE ikkonkluda li r-riskji prinċipali kienu ġew identifikati b’mod korrett. Dawn ir-riskji jinkludu dawk għas-saħħa umana mir-rimi ta’ l-injam li ġie ttrattat b’preservattivi ta’ l-injam li fihom ir-ram, il-kromju u l-arseniku (CCA) u b’mod partikolari riskji għas-saħħa tat-tfal mill-użu ta’ injam ittrattat bis-CCA f’tagħmir għall-parks tal-logħob. Ġie identifikat ukoll riskju għall-ambjent akwatiku f’ċerti ibħra marittimi.(4) Is-CSTEE irrakkomanda wkoll li fid-dawl ta’ nuqqas serju ta’ tagħrif fir-rigward ta’ injam ittrattat bl-arseniku fir-radam, ikun opportun li wieħed ikun kawt billi jillimita l-użu ta’ preservazzjoni ta’ l-injam b’bażi ta’ l-arseniku għal dawk is-sitwazzjonijiet fejn huwa assolutament neċessarju.(5) F’konsiderazzjoni oħra dwar l-effetti ta’ l-arseniku fuq is-saħħa [7], is-CSTEE ikkonkluda li s-sustanza hi kemm ġenotossika kif ukoll karċinoġenu magħruf sew, u li jista’ jkun xieraq li jkun ikkunsidrat li ma jeżistu l-ebda limiti għall-effett karċinoġeniku.(6) L-iskart ta’ l-injam ittrattat b’CCA ġie kklassifikat bħala skart perikoluż skond id-Deċiżjoni tal-Kummissjoni 2000/532/KE tat-3 ta’ Mejju 2000 li tissostitwixxi d-Deċiżjoni 94/3/KE li tistabbilixxi lista ta’ skart skond l-Artikolu 1(a) tad-Direttiva tal-Kunsill 75/442/KEE dwar l-iskart u d-Deċiżjoni tal-Kunsill 94/904/KE li tistabbilixxi lista ta’ skart perikoluż skond l-Artikolu 1(4) tad-Direttiva tal-Kunsill 91/689/KE dwar skart perikoluż [8] kif l-aħħar emendata bid-Deċiżjoni tal-Kunsill 2001/573/KE [9].(7) Id-Direttiva 98/8/KE tal-Parlament Ewropew u tal-Kunsill tas-16 ta’ Frar 1998 dwar it-tqegħid fis-suq ta’ prodotti bijoċidji [10] tistabbilixxi dispożizzjonijiet għall-armonizzazzjoni ta’ l-awtorizzazzjoni ta’ bijoċidji f’livell komunitarju u r-Regolament tal-Kummissjoni (KE) Nru 1896/2000 tas-7 ta’ Settembru 2000 dwar l-ewwel fażi tal-programm imsemmi fl-Artikolu 16(2) tad-Direttiva 98/8/KE tal-Parlament Ewropew u tal-Kunsill dwar prodotti bijoċidi [11], jeħtieġ li preservattivi ta’ l-injam għandhom ikunu valutati bi priorità fil-programm ta’ reviżjoni stabbilit taħt id-Direttiva 98/8/KE. L-arseniku ġie identifikat u nnotifikat bħala sustanza attiva fi ħdan l-iskadenza stabbilita fir-Regolament (KE) Nru 1896/2000. Sat-28 ta’ Marzu 2004 għandu jiġi ppreżentat dossier komplet għall-valutazzjoni ta’ l-arseniku bħala sustanza eżistenti.(8) Fir-rigward ta’ l-istima tar-riskju u filwaqt li jittieħed kont tal-prinċipju ta’ prekawzjoni, sakemm isseħħ l-armonizzazzjoni tar-regoli taħt id-Direttiva 98/8/KE jew Deċiżjoni skond l-Artikolu 6(3) tar-Regolament (KE) Nru 1896/2000, hu neċessarju li r-restrizzjonijiet fuq l-arseniku fid-Direttiva 76/769/KEE jiġu adattati għall-progress tekniku. Din id-Direttiva ma tapplikax għall-injam ittrattat b’CCA diġà fil-funzjoni tiegħu.(9) Din id-Direttiva għandha tapplika mingħajr preġudizzju għal-leġislazzjoni komunitarja li tistabbilixxi ħtiġiet minimi għall-protezzjoni tal-ħaddiema, b’mod partikolari d-Direttiva tal-Kunsill 89/391/KEE tat-12 ta’ Ġunju 1989 dwar l-introduzzjoni ta’ miżuri li jinkoraġġixxu titjib fis-saħħa u s-sigurtà tal-ħaddiema fuq ix-xogħol [12], id-Direttiva tal-Kunsill 90/394/KEE tat-28 ta’ Ġunju 1990 dwar il-protezzjoni tal-ħaddiema mir-riskji li ġejjin minn espożizzjoni għal karċinoġeni waqt ix-xogħol (Is-Sitt Direttiva individwali fis-sens ta’ l-Artikolu 16(1) tad-Direttiva 89/391/KEE) [13], kif l-aħħar emendata bid-Direttiva 1999/38/KE [14] u d-Direttiva tal-Kunsill 98/24/KE tas-7 ta’ April 1998 dwar il-protezzjoni tal-ħaddiema minn aġenti kimiċi waqt ix-xogħol (l-14-il Direttiva individwali fis-sens ta’ l-Artikolu 16(1) tad-Direttiva 89/391/KEE) [15].(10) Il-miżuri previsti f’din id-Direttiva huma skond l-opinjoni tal-Kumitat għall-adattament għal progress tekniku tad-direttivi dwar it-tneħħija ta’ ostakli tekniċi għal kummerċ f’sustanzi u preparazzjonijiet perikolużi,ADOTTAT DIN ID-DIRETTIVA:Artikolu 1L-Anness I tad-Direttiva 76/769/KEE hu hawnhekk emendat kif stabbilit fl-Anness għal din id-Direttiva.Artikolu 2L-Istati Membri għandhom jadottaw u jippubblikaw id-dispożizzjonijiet neċessarji sabiex jikkonformaw ma’ din id-Direttiva sa mhux aktar tard mit-30 ta’ Ġunju 2003. Għandhom jinformaw minnufih lill-Kummissjoni b’dan. Għandhom japplikaw dawn id-dispożizzjonijiet sa mhux aktar tard mit-30 ta’ Ġunju 2004.Meta l-Istati Membri jadottaw dawn id-dispożizzjonijiet, dawn għandu jkun fihom referenza għal din id-Direttiva jew ikunu akkumpanjati b’referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.Artikolu 3Din id-Direttiva għandha tidħol fis-seħħ fl-20 jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 4Din id-Direttiva hi indirizzata lill-Istati Membri.Magħmula fi Brussel, fis-6 ta’ Jannar 2003.Għall-KummissjoniErkki LiikanenMembru tal-Kummissjoni[1] ĠU L 262, tas-27.9.1976, pġ. 201.[2] ĠU L 183, tat-12.7.2002, pġ. 58.[3] ĠU L 398, tat-30.12.1989, pġ. 24.[4] ĠU L 398, tat-30.12.1989, pġ. 19.[5] Assessjar tar-Riskji għas-Saħħa u għall-Ambjent, tal-Arseniku fil-Presarvativi tal-Injam u tal-Effetti ta’ Aktar Restrizzjonijiet dwar il-marketing u l-użu tiegħu, 1998[6] http://europa.eu.int/comm/food/fs/sc/sct/out18_en.html.[7] http://europa.eu.int/comm/food/fs/sc/sct/out106_en.html.[8] ĠU L 226, tas-6.9.2000, pġ. 3.[9] ĠU L 203, tat-28.7.2001, pġ. 18.[10] ĠU L 123, ta’ l-24.4.1998, pġ. 1.[11] ĠU L 228, tat-8.9.2000, pġ. 6.[12] ĠU L 183, tad-29.6.1989, pġ. 1.[13] ĠU L 196, tas-26.7.1990, pġ. 1.[14] ĠU L 138, ta’ l-1.6.1999, pġ. 66.[15] ĠU L 131, tal-5.5.1998, pġ. 11.--------------------------------------------------ANNESSIl-punt 20 ta’ l-Anness I għad-Direttiva 1976/769/KEE hu sostitwit b’dan li ġej:"20. Komposti ta’ l-arseniku | 1.Ma jistgħux jintużaw bħala sustanzi u kostitwenti ta’ preparazzjonijiet maħsuba għal użu: |(a)biex jipprevjenu t-tħammiġ minn mikro-organiżmi, pjanti jew animali:tal-buqijiet ta’ dgħajjes,tal-gaġeġ, floats, xbieki u kwalunkwe għodda u tagħmir ieħor użati għat-trobbija tal-ħut jew tal-molluski,kwalunkwe għodda jew tagħmir mgħarraq kompletament jew parzjalment. |(b)fil-preservazzjoni ta’ l-injam. Barra dan, injam hekk ittrattat ma jistax jitqiegħed fis-suq; |(ċ)madankollu, b’deroga: |(i)li tirrelata mas-sustanzi u mal-preparazzjonijiet fil-preservazzjoni ta’ l-injam; dawn jistgħu jintużaw biss f’impjanti industrijali taħt vakwu jew taħt pressjoni biex jiddaħħlu fl-injam jekk huma soluzzjonijiet ta’ komposti inorganiċi tar-ram, kromju, arseniku (CCA) tip Ċ. L-injam hekk ittrattat ma jistax jitqiegħed fis-suq qabel it-twaħħil komplet tal-preservattiv. |(ii)li tirrelata ma’ l-injam ittrattat b’soluzzjonijiet CCA fi stallazzjonijiet industrijali skond il-punt (i): dan jista’ jitqiegħed fis-suq għal użu professjonali u industrijali basta li l-integrità strutturali ta’ l-injam hi meħtieġa għas-sigurtà tal-bniedem jew tal-bhejjem, u meta mhux probabbli li jidħol f’kuntatt mal-ġilda tal-pubbliku ġenerali matul il-ħajja ta’ servizz tiegħu:fl-istrutturi ta’ l-injam f’bini pubbliku u agrikolu, bini ta’ l-uffiċċji u żoni industrijali,f’pontijiet,f’konstruzzjonijiet ta’ l-injam f’żoni ta’ l-ilma ħelu u ta’ ilmijiet salmastri eż. mollijiet u pontijiet,f’barrikati għal kontra l-ħsejjes,f’sistemi ta’ kontroll ta’ valangi,fi ċnut u barrikati ta’ l-awtostrada,f’palijiet tal-koniferi tondi u mqattgħin mill-qoxra għall-bhejjem.fi strutturi għaż-żamma tal-ħamrijaf’arbli tal-linji elettriċi u tat-telekomunikazzjonifi travijiet ta’ l-injam għall-ħadidiet tal-ferrovija ta’ taħt l-art. |Mingħajr preġudizzju għall-applikazzjoni ta’ dispożizzjonijiet Komunitarji oħra dwar il-klassifikazzjoni, l-imballaġġ u l-ittikettjar ta’ sustanzi u preparazzjonijiet perikolużi, l-injam ittrattat kollu mqiegħed fis-suq għandu jkun individwalment immarkat "Għal impjanti u użu professjonali u industrijali biss, fih l-arseniku". Ma’ dan, l-injam kollu mqiegħed fis-suq f’pakketti għandu wkoll ikollu tikketta li tiddikjara "Ilbes l-ingwanti meta tuża dan l-injam. Ilbes maskra għal kontra t-trab u protezzjoni ta’ l-għajnejn meta taqta’ jew inkella taħdem dan l-injam. Skart minn dan l-injam għandu jkun ttrattat bħala perikoluż minn impriża awtorizzata". |(iii)Injam ittrattat imsemmi fil-punti (i) u (ii) ma jistax jintuża:f’kostruzzjonijiet residenzjali jew domestiċi, ikun xi jkun l-iskop,fi kwalunkwe applikazzjoni fejn hemm riskju ta’ kuntatt ripetittiv mal-ġilda,f’ibħra marittimi,għal skopijiet agrikoli għajr għal palijiet għall-bhejjem u għal użi strutturali skond il-punt (ii),fi kwalunkwe applikazzjoni fejn l-injam ittrattat jista’ jiġi f’kuntatt ma’ prodotti intermedji jew lesti, maħsuba għal konsum mill-bniedem u/jew mill-annimali. |2.Ma jistgħux jintużaw bħala sustanzi u kostitwenti ta’ preparazzjonijiet maħsuba għal użu fit-trattament ta’ ilmijiet industrijali, irrispettivament mill-użu tagħhom." |--------------------------------------------------


title: Id-Direttiva tal-Kunsill 96/91/KE tas-17 ta’ Diċembru 1996 li temenda d-Direttiva 72/462/KEE dwar il-problemi tas-saħħa u l-ispezzjonijiet veterinarji fl-importazzjoni ta’ l-ifrat, tan-nagħaġ, tal-mogħoż u tal-majjali, laħam frisk u prodotti ta’ bażi tal-laħam minn pajjiżi terzi

text:
Avviż Legali Importanti

|

31996L0091

Official Journal L 013 , 16/01/1997 P. 0026 - 0027

		Id-Direttiva tal-Kunsill 96/91/KEtas-17 ta’ Diċembru 1996li temenda d-Direttiva 72/462/KEE dwar il-problemi tas-saħħa u l-ispezzjonijiet veterinarji fl-importazzjoni ta’ l-ifrat, tan-nagħaġ, tal-mogħoż u tal-majjali, laħam frisk u prodotti ta’ bażi tal-laħam minn pajjiżi terziIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 43 tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Wara li kkunsidra l-opinjoni tal-Kumitat Ekonomiku u Soċjali [2],Billi d-Direttiva 72/462/KEE [3] stabbiliet il-kondizzjonijiet tas-saħħa u ta’ l-ispezzjoni veterinarja li jirregolaw l-importazzjoni ġewwa l-Komunità ta’ prodotti bbażati fuq il-laħam koperti bid-Direttiva 77/99/KEE [4];Billi d-dħul permezz tad-Direttiva 92/5/KEE [5] ta’ stonku, bżieżaq, u intestini, imnaddfa, immellħa jew imnixxfa u/jew imsaħħna fi ħdan l-iskop tad-Direttiva 77/99/KEE għamel l-importazzjoni ta’ dawk il-prodotti soġġetti għall-ħtiġiet tad-Direttiva 77/462/KEE u b’mod partikolari għamilha ħtieġa li għandhom jiġu minn biċċerija approvata bi qbil mad-Direttiva 72/462/KEE;Billi l-Kummissjoni pproponiet li tapplika arranġamenti differenti u tinkludihom fl-Anness II tad-Direttiva 92/118/KEE [6];Billi l-Kunsill jikkunsidra li mhuwiex kapaċi jiddikjara pożizzjoni dwar din il-proposta fl-assenza ta’ kondizzjonijiet ta’ l-importazzjoni, ċertifikati armonizzati jew ftehim ta’ ekwivalenza veterinarja ma’ l-imsieħba ewlenija tal-Komunità;Billi, sabiex jevita interruzzjoni fl-andament tal-kummerċ f’dawn il-prodotti ma’ ċerti pajjiżi terzi sa mill-1 ta’ Jannar 1997 meta jeskadu l-miżuri transitorji applikabbli għall-importazzjoni ta’ prodotti, importazzjoni minn stabbilimenti li joffru garanziji ta’ spezzjoni tas-saħħa u veterinarji meħtieġa mill-leġislazzjoni tal-Komunità apparti milli minn biċċeriji approvati bi qbil mad-Direttiva 72/462/KEE li għandhom ikunu awtorizzati li jkomplu,ADOTTA DIN ID-DIRETTIVA:Artikolu 1It-tieni subparagrafu li ġej għandu jiddaħħal fl-Artikolu 21b tad-Direttiva 72/462/KEE:"Sa kemm iseħħ l-istabbiliment mill-Kummissjoni ta’ ċertifikati ta’ l-importazzjoni u l-listi ta’ stabbilimenti li minnhom importazzjoni ta’ l-interjuri u l-prodotti l-oħra li hemm referenza dwarhom fl-Artikolu 2(b)(v) tad-Direttiva 77/99/KEE jew il-konklużjoni ta’ ftehim ta’ ekwivalenza veterinarja, u mhux aktar tard mill-31 ta’ Diċembru 1997, l-Istati Membri għandhom ikunu awtorizzati biex jimportaw dawn il-prodotti bi qbil mar-regoli nazzjonali fis-seħħ permezz ta’ deroga mir-rekwiżiti stipulati fil-paragrafi 1, 2 u 4 (a) (i).".Artikolu 21. L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi meħtieġa biex ikunu konformi ma’ din id-Direttiva sa l-1 ta’ Jannar 1997. Huma għandhom minnufih jgħarrfu lill-Kummissjoni bihom.Meta l-Istati Membri jadottaw dawn il-miżuri, dawn għandhom ikollhom referenza għal din id-Direttiva jew għandhom ikunu akkumpanjati b’din ir-referenza filwaqt tal-pubblikazzjoni uffiċjali tagħhom. Il-metodu biex jagħmlu din ir-referenza għandu jkun stipulat mill-Istati Membri.2. L-Istati Membri għandhom jikkomunikaw lill-Kummissjoni t-test tad-disposizzjonijiet prinċipali tal-liġi nazzjonali li huma jadottaw fil-qasam irregolat b’din id-Direttiva.Artikolu 3Din id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 4Din id-Direttiva hija indirizzata lill-Istati Membri.Magħmula fi Brussel, fis-17 ta’ Diċembru 1996.Għall-KunsillIl-PresidentI. Yates[1] ĠU C 341, tal-5.12.1994, p. 206.[2] ĠU C 397, tal-31.12.1994, p. 37.[3] ĠU L 302, tal-31.12.1972, p. 28. Id-Direttiva kif l-aħħar emendata bl-Att ta’ Adeżjoni ta’ l-1994.[4] ĠU L 26, tal-31.1.1977, p. 85. Id-Direttiva kif l-aħħar emendata bid-Direttiva 95/68/KE (ĠU L 332, tat-30.12.1995, p. 10).[5] ĠU L 57, tat-2.3.1992, p. 1.[6] ĠU L 62, tal-15.3.1993, p. 49. Id-Direttiva kif l-aħħar emendata bid-Direttiva tal-KE 96/340 (ĠU L 129, tat-30.5.1996, p. 35).--------------------------------------------------


title: Direttiva tal-Kummissjoni 2009/85/KE tad- 29 ta’ Lulju 2009 li temenda d-Direttiva 98/8/KE tal-Parlament Ewropew u tal-Kunsill biex tinkludi coumatetralyl bħala sustanza attiva fl-Anness I għaliha (Test b’relevanza għaż-ŻEE)

text:
                  30.7.2009

                  MT

                  Il-Ġurnal Uffiċjali tal-Unjoni Ewropea

                  L 198/28

            DIRETTIVA TAL-KUMMISSJONI 2009/85/KE
      tad-29 ta’ Lulju 2009
      li temenda d-Direttiva 98/8/KE tal-Parlament Ewropew u tal-Kunsill biex tinkludi coumatetralyl bħala sustanza attiva fl-Anness I għaliha
      (Test b’relevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva 98/8/KE tal-Parlament Ewropew u tal-Kunsill tas-16 ta’ Frar 1998 dwar it-tqegħid fis-suq tal-prodotti bijoċidali (1), u b’mod partikolari t-tieni subparagrafu tal-Artikolu 16(2) tagħha,
      Billi:

                  (1)

                  Ir-Regolament tal-Kummissjoni (KE) Nru 1451/2007 tal-4 ta’ Diċembru 2007 dwar it-tieni fażi tal-programm ta’ ħidma ta’ għaxar snin imsemmi fl-Artikolu 16(2) tad-Direttiva 98/8/KE tal-Parlament Ewropew u tal-Kunsill dwar it-tqegħid fis-suq tal-prodotti bijoċidali (2) jistabbilixxi lista ta’ sustanzi attivi li għandhom jiġu vvalutati, bil-għan li possibbilment ikunu inklużi fl-Anness I, IA jew IB għad-Direttiva 98/8/KE. Dik il-lista tinkludi l-coumatetralyl.

                  (2)

                  Skont ir-Regolament (KE) Nru 1451/2007, il-coumatetralyl ġie evalwat skont l-Artikolu 11(2) tad-Direttiva 98/8/KE għall-użu fil-prodotti tat-tip 14, rodentiċidi, kif iddefinit fl-Anness V għad-Direttiva 98/8/KE.

                  (3)

                  Id-Danimarka nħatret bħala l-Istat Membru Rapporteur u ressqet ir-rapport tal-awtorità kompetenti, flimkien ma’ rakkomandazzjoni, lill-Kummissjoni fid-29 ta’ Settembru 2005 skont l-Artikolu 14(4) u (6) tar-Regolament (KE) Nru 1451/2007.

                  (4)

                  Ir-rapport tal-awtorità kompetenti ġie analizzat mill-Istati Membri u mill-Kummissjoni. Skont l-Artikolu 15(4) tar-Regolament (KE) Nru 1451/2007, is-sejbiet tal-analiżi ġew inkorporati f’rapport ta’ valutazzjoni, fi ħdan il-Kumitat Permanenti dwar il-Prodotti Bijoċidali fl-20 ta’ Frar 2009.

                  (5)

                  Mill-eżamijiet li saru jidher li prodotti bijoċidali li jintużaw bħala rodentiċidi u li jkun fihom il-coumatetralyl jistgħu jiġu preżunti li ma jippreżentawx riskju għall-bnedmin għajr għal inċidenti aċċidentali li jinvolvu t-tfal. Ġie identifikat riskju għall-annimali li mhumiex fil-mira. Madankollu, il-coumatetralyl għalissa huwa kkunsidrat essenzjali għal raġunijiet ta’ saħħa u iġjene pubblika. Għalhekk huwa ġġustifikat li l-coumatetralyl jiġi inkluż fl-Anness I, sabiex ikun żgurat li fl-Istati Membri kollha l-awtorizzazzjonijiet għall-prodotti bijoċidali użati bħala rodentiċidi u li fihom il-coumatetralyl jistgħu jingħataw, jiġu mmodifikati jew ikkanċellati skont l-Artikolu 16(3) tad-Direttiva 98/8/KE.

                  (6)

                  Fid-dawl tas-sejbiet tar-rapport tal-valutazzjoni, huwa xieraq li jkun rikjest li fil-livell tal-awtorizzazzjoni tal-prodotti jiġu applikati miżuri speċifiċi għat-taffija tar-riskji għal prodotti li jkun fihom il-coumatetralyl u li jintużaw bħala rodentiċidi. Miżuri ta’ dan it-tip għandu jkollhom l-għan li jillimitaw ir-riskju ta’ esponiment primarju u sekondarju tal-bnedmin u tal-annimali li mhumiex fil-mira. Għaldaqstant, ċerti restrizzjonijiet bħall-konċentrazzjoni massima, il-projbizzjoni tal-kummerċjalizzazzjoni tas-sustanza attiva fi prodotti li mhumiex lesti biex jintużaw u l-użu ta’ aġenti avversivi għandhom jiġu imposti fuq il-prodotti kollha, filwaqt li kundizzjonijiet oħra għandhom jiġu imposti mill-Istati Membri fuq bażi ta’ każ b’każ.

                  (7)

                  Meta jitqiesu r-riskji identifikati, il-coumatetralyl għandu jiġi inkluż fl-Anness I għal ħames snin biss u għandu jkun soġġett għal valutazzjoni tar-riskju komparattiva skont it-tieni subparagrafu tal-Artikolu 10(5)(i) tad-Direttiva 98/8/KE qabel ma tiġġedded l-inklużjoni tiegħu fl-Anness I.

                  (8)

                  Huwa importanti li d-dispożizzjonijiet ta’ din id-Direttiva jkunu applikati b’mod simultanju fl-Istati Membri kollha sabiex ikun żgurat trattament ugwali tal-prodotti bijoċidali fis-suq li fihom is-sustanza attiva coumatetralyl u wkoll biex ikun iffaċilitat it-tħaddim kif suppost tas-suq ġenerali tal-prodotti bijoċidali.

                  (9)

                  Għandu jitħalla jgħaddi perjodu raġonevoli qabel ma sustanza attiva tiġi inkluża fl-Anness I sabiex jippermetti lill-Istati Membri u lill-partijiet interessati jippreparaw rwieħhom biex jissodisfaw ir-rekwiżiti l-ġodda involuti u biex jiġi żgurat li l-applikanti li jkunu ppreparaw id-dokumentazzjoni jkunu jistgħu jibbenefikaw bis-sħiħ mill-perjodu ta’ għaxar snin ta’ protezzjoni tad-dejta, li skont l-Artikolu 12(1)(c)(ii) tad-Direttiva 98/8/KE, jibda mid-data tal-inklużjoni.

                  (10)

                  Wara l-inklużjoni, l-Istati Membri għandhom jingħataw perjodu raġonevoli biex jimplimentaw l-Artikolu 16(3) tad-Direttiva 98/8/KE u b’mod partikolari, biex jagħtu, jimmodifikaw jew jikkanċellaw l-awtorizzazzjonijiet tal-prodotti bijoċidali fil-prodotti tat-tip 14 li fihom il-kumatetralil biex jiżguraw li jkunu konformi mad-Direttiva 98/8/KE.

                  (11)

                  Id-Direttiva 98/8/KE għalhekk għandha tiġi emendata skont dan.

                  (12)

                  Il-miżuri stipulati f’din id-Direttiva huma skont l-opinjoni tal-Kumitat Permanenti dwar il-Prodotti Bijoċidali,

            ADOTTAT DIN ID-DIRETTIVA:
      Artikolu 1
      L-Anness I għad-Direttiva 98/8/KE huwa emendat skont l-Anness għal din id-Direttiva.
      Artikolu 2
      1.   L-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma’ din id-Direttiva sa mhux aktar tard mit-30 ta’ Ġunju 2010.
      Għandhom japplikaw dawk id-dispożizzjonijiet mill-1 ta’ Lulju 2011.
      Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew għandhom ikunu akkumpanjati b’tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
      Artikolu 3
      Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
      Artikolu 4
      Din id-Direttiva hija indirizzata lill-Istati Membri.

         Magħmula fi Brussell, id-29 ta’ Lulju 2009.

               Għall-Kummissjoni

            Stavros DIMAS

               Membru tal-Kummissjoni

         (1)  ĠU L 123, 24.4.1998, p. 1.

         (2)  ĠU L 325, 11.12.2007, p. 3.

         ANNESS
         L-entrata li ġejja “Nru 28” għandha tiddaħħal fl-Anness I għad-Direttiva 98/8/KE:

                        Nru

                        Isem Komuni

                        Isem IUPAC
                        Numri ta’ Identifikazzjoni

                        Purezza minima tas-sustanza attiva fil-prodott bijoċidali kif jitqiegħed fis-suq

                        Data tal-inklużjoni

                        Skadenza sa meta għandu jkun hemm konformità mal-Artikolu 16(3)
                        (ħlief għall-prodotti li fihom iktar minn sustanza attiva waħda, li għalihom l-iskadenza sa meta għandhom jikkonformaw mal-Artikolu 16(3) għandha tkun dik stipulata fl-aħħar deċiżjoni minn dawk dwar l-inklużjoni marbuta mas-sustanzi attivi tagħha)

                        Data ta’ skadenza tal-inklużjoni

                        Tip ta’ prodott

                        Dispożizzjonijiet speċifiċi (*)

                        “28

                        Coumatetralyl

                        Coumatetralyl
                        Nru tal-KE: 227-424-0
                        Nru CAS: 5836-29-3

                        980  gm/kg

                        fl-1 ta’ Lulju 2011

                        fit-30 ta’ Ġunju 2013

                        fit-30 ta’ Ġunju 2016

                        14

                        Fid-dawl tar-riskji identifikati għall-annimali li mhumiex fil-mira, is-sustanza attiva għanda tiġi soġġetta għal valutazzjoni tar-riskju komparattiva skont it-tieni subparagrafu tal-Artikolu 10(5)(i) tad-Direttiva 98/8/KE qabel ma tiġġedded l-inklużjoni tagħha f’dan l-Anness.
                        L-Istati Membri għandhom jiżguraw li l-awtorizzazzjonijiet ikunu soġġetti għall-kundizzjonijiet li ġejjin:

                                    (1)

                                    Il-konċentrazzjoni nominali tas-sustanza attiva fil-prodotti ħlief għat-trab għat-traċċar ma għandhiex taqbeż 375 mg/kg u għandhom ikunu awtorizzati biss il-prodotti lesti għall-użu.

                                    (2)

                                    Il-prodotti għandu jkun fihom aġent avversiv u, fejn xieraq, żebgħa.

                                    (3)

                                    Esponiment primarju kif ukoll sekondarju tal-bnedmin, tal-annimali li mhumiex fil-mira u tal-ambjent jiġu mnaqqsa kemm jista’ jkun, billi jiġu kkunsidrati u applikati l-miżuri kollha xierqa u disponibbli għat-taffija tar-riskji. Fost l-oħrajn, dawn jinkludu r-restrizzjoni għall-użu professjonali biss, l-iffissar ta’ limitu għall-akbar daqs tal-pakkett u l-istipular tal-obbligi biex jintużaw kaxxi tal-lixki siguri u reżistenti għat-tbagħbis.”

            (*)  Għall-implimentazzjoni tal-prinċipji komuni tal-Anness VI, il-kontenut u l-konklużjonijiet tar-rapporti ta’ valutazzjoni huma disponibbli fuq il-websajt tal-Kummissjoni: http://ec.europa.eu/comm/environment/biocides/index.htm


title: Id-Direttiva tal-Kunsill tal-21 ta' Diċembru 1976 li temenda d-Direttivi 64/432/KEE, 72/461/KEE u 72/462/KEE dwar problemi sanitarji u veterinarji

text:
Avviż Legali Importanti

|

31977L0098

Official Journal L 026 , 31/01/1977 P. 0081 - 0084 Finnish special edition: Chapter 3 Volume 8 P. 0052  Greek special edition: Chapter 03 Volume 17 P. 0056  Swedish special edition: Chapter 3 Volume 8 P. 0052  Spanish special edition: Chapter 03 Volume 11 P. 0170  Portuguese special edition Chapter 03 Volume 11 P. 0170

		Id-Direttiva tal-Kunsilltal-21 ta' Diċembru 1976li temenda d-Direttivi 64/432/KEE, 72/461/KEE u 72/462/KEE dwar problemi sanitarji u veterinarji(77/98/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jwaqqaf il-Komunità Ekonomika Ewropea, u partikolarment l-Artikoli 43 u 100 tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Wara li kkunsidra l-opinjoni tal-Kunsill Ekonomiku u Soċjali [2],Billi, fl-okkażjoni tat-tkabbir tal-Komunità, id-Danimarka, l-Irlanda u r-Renju Unit kienu awtorizzati, permezz ta' deroga mir-Regolamenti eżistenti tal-Komunità, biex iżommu sa ċertu punt ir-regoli nazzjonali tagħhom li għandhom x'jaqsmu ma' materji veterinarji;Billi l-arranġamenti speċjali li jgħoddu għal dawn it-tliet Stati Membri ġew inkorporati fid-dispożizzjonijiet ta' l-Artikoli 104 u 105 ta' l-Att ta' l-Adeżjoni [3]; billi dispożizzjonijiet simili, li kienu l-estensjoni loġika tad-dispożizzjonijiet oriġinali kienu ġew introdotti f'Atti tal-Kunsill adottati sussegwentement; billi l-Artikolu 13 tad-Direttiva tal-Kunsill 72/461/KEE tat-12 ta' Diċembru 1972 dwar il-problemi tas-saħħa li jeffetwaw il-kummerċ intra-Komunitarju fil-laħam frisk [4] u l-Artikolu 33 tad-Direttiva tal-Kunsill 72/462/KEE tat-12 ta' Diċembru 1972 dwar il-problemi sanitarji u l-ispezzjoni veterinarja meta ssir importazzjoni ta' l-annimali bovini u l-majjali u l-laħam frisk minn pajjiżi terzi [5] ġew adottati għal dan l-għan, iż-żewġ Direttivi msemmija qabel kienu ġew emendati bid-Direttiva 75/379/KEE [6];Billi l-Artikolu 106 ta' l-Att ta' l-Adeżjoni u d-dispożizzjonijiet imsemmija aktar 'il fuq stabbilew li l-Kummissjoni għandha tissottometti lill-Kunsill, mhux aktar tard mill-1 ta' Lulju 1976, rapport, u safejn ikunu meħtieġa proposti approprjati, bil-għan li tinstab soluzzjoni għall-problema ta' dawn id-derogi;Billi s-soluzzjonijiet adottati m'għandhomx ikunu tali li jikkompromettu l-istandard sanitarju ġa milħuq u għandhom jassiguraw, kemm jista' jkun possibbli, il-moviment ħieles ta' l-annimali u l-laħam;Billi, safejn jikkonċerna l-laħam taċ-ċanga u tal-vitella, ir-riskju tat-tixrid tal-mard huwa innegabbilment anqas milli fil-kummerċ ta' l-annimali ħajjin; billi, barra minn hekk, il-kondizzjonijiet li jirregolaw il-kummerċ tal-laħam taħt id-Direttivi eżistenti huma tali li garanziji speċjali ulterjuri mhumiex meħtieġa;Billi, safejn l-annimali ħajjin huma kkonċernati, sistema komuni għall-Istati Membri kollha għandha tiġi introdotta bil-mod il-mod, li tagħmel distinzjoni bejn id-diversi tipi ta' annimali skond il-periklu li jippreżentaw u li tqis il-ħtieġa li tespandi l-kummerċ fuq il-bażi tal-mudelli eżistenti; billi emendi approprjati għandhom isiru għad-Direttiva tal-Kunsill 64/432/KEE tas-26 ta' Ġunju 1964 dwar il-problemi tas-saħħa ta' l-annimali li jeffetwaw il-kummerċ intra-Komunitarju fl-annimali bovini u l-majjali [7], kif emendata bid-Direttiva 75/379/KEE;Billi għandu jkun possibbli li l-importazzjoni f'ċerti Stati Membri minn pajjiżi terzi tibqa' kkundizzjonata għall-arranġamenti li huma almenu rigorużi daqs dawk li jeżistu llum f'dawk l-Istati Membri;Billi r-Regolamenti tal-Komunità li għandhom x'jaqsmu, partikolarment mal-mard ta' l-ilsien u d-dwiefer u l-marda tal-majjali għandhom jagħmluha possibbli li tinstab soluzzjoni komuni u sħiħa għal dawn il-problemi kollha;Billi tkun ħaġa ġġustifikata li kieku kellhom isiru dispożizzjonijiet għal perijodu transizzjonali speċjali għall-Irlanda u r-Renju Unit rigward l-Irlanda ta' Fuq, li jagħmilha possibbli biex il-pajjiżi msemmija li jattwaw l-emendi li jsiru meħtieġa bl-implimentazzjoni tar-Regolamenti tal-Komunità;Billi jidher li huwa approprjat, fid-dawl ta' l-esperjenza akkwistata, li jiġi estiż l-użu ta' proċedura mħaffa u effettiva biex tagħmel bidliet tekniċi f'ċerti dispożizzjonijiet jew li twaqqaf regoli għall-implimentazzjoni,ADOTTA DIN ID-DIRETTIVA:Artikolu 1Mill-1 ta' Jannar 1977, it-test ta' l-Artikolu 13 tad-Direttiva 72/461/KEE għandu jinbidel b'dan li ġej:"L-Artikolu 13Sal-31 ta' Diċembru 1982, l-Irlanda u r-Renju Unit għar-rigward ta' l-Irlanda ta' Fuq, għandhom ikunu awtorizzati biex iżommu għall-importazzjoni tal-laħam frisk, ir-regoli nazzjonali tagħhom li għandhom x'jaqsmu mal-protezzjoni kontra l-mard ta' l-ilsien u d-dwiefer filwaqt li joqogħdu għad-dispożizzjonijiet generali tat-Trattat.Sal-31 ta' Diċembru 1977, id-Danimarka, l-Irlanda u r-Renju Unit għandhom jiġu awtorizzati biex iżommu, għall-importazzjoni tal-laħam frisk, ir-regoli nazzjonali tagħhom li għandhom x'jaqsmu mal-protezzjoni kontra d-deni tal-majjali, filwaqt li joqogħdu għad-dispożizzjonijiet ġenerali tat-Trattat."Artikolu 2L-Artikolu 4a li ġej, għandu jidħol fid-Direttiva 64/432/KEE:"L-Artikolu 4aSal-31 ta' Diċembru 1982, fejn tidħol l-importazzjoni minn Stati Membri ta' l-annimali bovini għat-tgħammir, il-ħażna u l-qatla, l-Irlanda u r-Renju Unit għar-rigward ta' l-Irlanda ta' Fuq għandhom jiġu awtorizzati biex iżommu r-regoli nazzjonali tagħhom li għandhom x'jaqsmu mal-protezzjoni kontra l-marda ta' l-ilsien u d-dwiefer filwaqt li joqogħdu għad-dispożizzjonijiet ġenerali tat-Trattat.Il-Kunsill, waqt li jaġixxi unanimament fuq proposta mill-Kummissjoni li għandha titressaq qabel l-1 ta' Lulju 1977, għandu jadotta qabel l-1 ta' Jannar 1978 kwalunkwe emendi li għandhom isiru għall-Annessi A, B u C għad-Direttiva 64/432/KEE jew għal kwalunkwe miżura oħra, inklużi d-dispożizzjonijiet, li għandhom x'jaqsmu mal-kummerċ tradizzjonali bejn l-Irlanda u r-Renju Unit."Artikolu 3Mill-1 ta' Jannar 1978, l-Artikolu 4b li ġej għandu jidħol fid-Direttiva 64/432/KEE:"L-Artikolu 4bMingħajr preġudizzju għall-Artikolu 4a, l-Istati Membri li kienu ħielsa mill-marda ta' l-ilsien u d-dwiefer għal aktar minn sentejn; li ma jipprattikawx it-tilqim skond rutina u li, permezz ta' deroga mill-ħtiġiet ta' din id-Direttiva ma jippermettux fit-territorju tagħhom annimali mlaqqma kontra l-istess marda għal perjodu li għandu jiġi stipulat skond il-proċedura stabbilita fl-Artikolu 12, jistgħu, sal-31 ta' Diċembru 1982 waqt li joqogħdu għar-regoli ġenerali tat-Trattat, jimponu l-kondizzjonijiet li ġejjin malli jiġu introdotti fit-territorju tagħhom l-annimali għat-tgħammir, il-ħażna u l-qatla:A. Meta dawn l-annimali jkunu ġejjin minn Stat Membru li jkun ħieles mill-marda ta' l-ilsien u d-dwiefer għall-anqas sentejn:(1) ma jkunx jagħti tilqim kontra l-marda ta' l-ilsien u d-dwiefer u ma jkunx jippermetti annimali mlaqqma kontra l-istess marda fit-territorju tiegħu, l-annimali għandhom ikunu konformi mal-ħtiġiet ta' din id-Direttiva, bl-eċċezzjoni tad-dispożizzjonijiet li għandhom x'jaqsmu mat-tilqima obbligatorja kontra l-marda ta' l-ilsien u d-dwiefer;(2) ikun jagħti tilqima kontra l-marda ta' l-ilsien u dwiefer u jippermetti l-annimali mlaqqma kontra l-marda msemmija fuq it-territorju tiegħu, l-annimali għandhom ikunu soġġetti għall-ħtiġiet ta' din id-Direttiva, bl-eċċezzjoni tad-dispożizzjonijiet li għandhom x'jaqsmu mat-tilqima kontra l-marda ta' l-ilsien u dwiefer, li għandhom jiġu mibdula bil-garanziji li ġejjin:- l-annimali bovini jridu jkunu għamlu t-test għall-virus ta' l-ilsien u dwiefer li jinvolvi raxkament tal-larinġi u l-farinġi (magħruf bħala "probang test") u jkunu indikaw riżultat negattiv,- l-annimali bovini u l-majjali jridu jkunu għamlu test seroloġiku biex jidentifikaw l-antibodies ta' l-ilsien u d-dwiefer u jkunu indikaw riżultat negattiv,- l-annimali bovini u l-majjali għandhom ikunu nżammu f'iżolament għal 14-il jum fil-pajjiż li jesporta fl-azjenda mnejn ikunu oriġinaw jew fi stazzjon tal-kwarantina u taħt is-sorveljanza ta' veterinarju uffiċjali,bil-patt li:(i) ebda annimal fl-azjenda mnejn ikunu oriġinaw jew fl-istazzjon tal-kwarantina (fejn meħtieġ) m'għandu jkun ġie mlaqqam kontra l-marda ta' l-ilsien u dwiefer matul perjodu ta' 21 jum qabel l-esportazzjoni u l-ebda annimal minbarra dawk li se jiġu esportati m'għandu jkun inġieb fl-azjenda u fl-istazzjon tal-kwarantina matul dak il-perjodu;(ii) meta t-testijiet meħtieġa biex jiġi applikat dan l-Artikolu jsiru fl-azjenda, l-annimali li jkunu ser jiġu esportati jridu jinżammu separati mill-annimali l-oħra sakemm jiġu esportati.L-annimali għandhom ikunu soġġetti wkoll għal 21 jum ta' kwarantina fil-pajjiż li jkun jimporta;B. meta dawn l-annimali jkunu ġejjin minn Stat Membru li ma jkunx instab ħieles mill-marda ta' l-ilsien u dwiefer għal talanqas sentejn:(1) ma jkunx jagħti t-tilqima kontra l-marda ta' l-ilsien u dwiefer u ma jkunx jippermetti annimali mlaqqma kontra l-istess marda fit-territorju tiegħu, l-annimali għandhom ikunu soġġetti għall-ħtiġiet ta' din id-Direttiva, bl-eċċezzjoni tad-dispożizzjonijiet li għandhom x'jaqsmu mat-tilqima kontra l-marda ta' l-ilsien u dwiefer, li għandhom jinbidlu bil-garanziji li ġejjin:- l-annimali bovini għandhom ikunu għaddew minn test tal-virus ta' l-ilsien u dwiefer li jinvolvi raxkament tal-larinġi u l-farinġi (magħruf bħala "probang test") u jkunu indikaw riżultat negattiv,- l-annimali bovini u l-majjali jridu jkunu għaddew minn test seroloġiku għall-identifikazzjoni ta' l-antibodies ta' l-ilsien u d-dwiefer u jridu jkunu indikaw riżultat negattiv,- l-annimali bovini u l-majjali jridu jkunu nżammu għal erbatax-il jum fi stazzjon tal-kwarantina fil-pajjiż li jkun jesporta u taħt is-sorveljanza ta' veterinarju uffiċjali,bil-patt li:(i) ebda annimal fl-azjenda mnejn ikunu oriġinaw jew fl-istazzjon tal-kwarantina (fejn meħtieġ) m'għandu jkun imlaqqam kontra l-marda ta' l-ilsien u dwiefer għal perjodu ta' 30 jum qabel ma jiġi esportat u ebda annimal minbarra dawk li jkunu ser jiġu esportati m'għandu jkun iddaħħal fl-azjenda jew fl-istazzjon tal-kwarantina matul dak il-perjodu;(ii) meta t-testijiet meħtieġa waqt l-applikazzjoni ta' dan l-Artikolu jsiru fl-azjenda, l-annimali li jkunu ser jiġu esportati jridu jinżammu separati minn annimali oħra sakemm jiġu esportati.L-annimali għandhom ikunu soġġetti wkoll għal 21 jum ta' kwarantina fil-pajjiż tad-destinazzjoni;(2) jagħmel it-tilqima kontra l-marda ta' l-ilsien u dwiefer u jippermetti annimali mlaqqma kontra l-istess marda fit-territorju tiegħu, l-annimali għandhom ikunu soġġetti għall-ħtiġiet stabbiliti f'B (1) u xi ħtiġiet addizzjonali li jistgħu jiġu adottati skond il-proċedura stabbilita fl-Artikolu 12 jew 13.Il-proċedura taħt l-Artikolu 12 għandha tiġi użata biex tiddetermina r-regoli dettaljati għall-applikazzjoni ta' dan l-Artikolu, partikolarment ta' liema mill-kategoriji msemmija fl-ewwel sub-paragrafi A jew B l-Istati Membri jkunu u wkoll ir-regoli li jwasslu għall-kategoriji msemmija."Artikolu 4Is-subparagrafu (b) ta' Artikolu 7 (1) (A) ta' Direttiva 64/432/KEE għandu jitħassar.Fl-Artikolu 7 (1) (C) tad-Direttiva 64/432/KEE, id-data "31 ta' Diċembru 1977" għandha tinbidel bil-"31 ta' Diċembru 1979".Artikolu 5Mill-1 ta' Jannar 1978, l-Artikolu 8 (2) tad-Direttiva 72/462/KEE għandu jiġi kompletat kif ġej:"Fil-każ ta' l-annimali għat-tagħmir u l-ħażna l-ħtiġiet ta' dan il-paragrafu jistgħu jvarjaw minn Stat Membru għal ieħor biex jitqiesu d-dispożizzjonijiet speċjali li l-Istati Membri jgawdu fil-qafas tal-kummerċ intra-Komunitarju."Artikolu 6Mill-1 ta' Jannar 1978, it-test ta' l-Artikolu 33 ta' Direttiva 72/462/KEE għandu jinbidel b'dan li ġej:"L-Artikolu 33Meta jkunu qed jiġu applikati l-Artikoli 8 u 16, il-kondizzjonijiet stabbiliti skond il-proċedura ta' l-Artikolu 29 għal oġġetti importati minn ċerti Stati Membri għandhom ikunu rigorużi talanqas daqs dawk li l-Istati Membri japplikaw fil-qafas tal-kummerċ intra-Komunitarju."Artikolu 7L-Istati Membri għandhom iġibu fis-seħħ il-liġijiet, ir-regolamenti u d-dispożizzjonijiet amministrativi meħtieġa biex jikkonformaw ma' din id-Direttiva:(a) mhux aktar tard mill-1 ta' Jannar 1977 fejn għandhom x'jaqsmu d-dispożizzjonijiet ta' l-Artikolu 1;(b) mhux aktar tard mill-1 ta' Jannar 1978 fejn għandhom x'jaqsmu d-dispożizzjonijiet l-oħra.Huma għandhom jinfurmaw minnufih lill-Kummissjoni dwarhom.Artikolu 8Din id-Direttiva hija indirizzata lill-Istati Membri.Magħmula fi Brussel, fil-21 ta' Diċembru 1976.Għall-KunsillIl-PresidentA.P.L.M.M. van der Stee[1] ĠU C 6, 10.1.1977, p. 141.[2] L-opinjoni mogħtija fis-27 ta’ Ottubru 1976 (għadha mhix ippubblikata fil-Ġurnal Uffiċjali).[3] ĠU L 73, 27.3.1972, p. 14.[4] ĠU L 302, 31.12.1972, p. 24.[5] ĠU L 302, 31.12.1972, p. 28.[6] ĠU L 172, 3.7.1975, p. 17.[7] ĠU 121, 29.7.1964, p. 1977/64.--------------------------------------------------


title: 2005/87/KE: Direttiva tal-Kummissjoni 2005/87/KE tal- 5 ta’ Diċembru 2005 li temenda l-Anness I tad-Direttiva 2002/32/KE tal-Parlament Ewropew u tal-Kunsill dwar sustanzi mhux mixtieqa fl-għalf għall-bhejjem fir-rigward taċ-ċomb, il-fluworu u l-kadmju Test b’rilevanza ghaż-ŻEE.

text:
                  21.11.2006

                  MT

                  Il-Ġurnal Uffiċjali ta’ l-Unjoni Ewropea

                  321

            DIRETTIVA TAL-KUMMISSJONI 2005/87/KE
      tal-5 ta’ Diċembru 2005
      li temenda l-Anness I tad-Direttiva 2002/32/KE tal-Parlament Ewropew u tal-Kunsill dwar sustanzi mhux mixtieqa fl-għalf għall-bhejjem fir-rigward taċ-ċomb, il-fluworu u l-kadmju
      (Test b’rilevanza ghaż-ŻEE)
      IL-KUMMISSJONI TAL-KOMUNITAJIET EWROPEJ
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva 2002/32/KE tal-Parlament Ewropew u tal-Kunsill tas-7 ta’ Mejju 2002 dwar il-prodotti mhux mixtieqa fl-għalf għall-bhejjem (1), u b'mod partikolari l-Artikolu 8(1) tagħha,
      Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru ta’ l-2003 dwar l-addittivi għall-użu fin-nutriment ta’ l-annimali (2), u b’mod partikolari it-tielet sentenza ta’ l-Artikolu 13(2) tiegħu,
      Billi:

                  (1)

                  Id-Direttiva 2002/32/KE tistipola li l-użu ta’ prodotti li huma intenzjonati għall-għalf tal-bhejjem li fihom livelli ta’ sustanzi mhux mixtieqa li jaqbżu l-livelli massimi stipolati fl-Anness I miegħu huwa pprojbit.

                  (2)

                  Meta d-Direttiva 2002/32/KE ġiet adottata, il-Kummissjoni ddikjarat li d-dispożizzjonijiet stipolati fl-Anness I għal dik id-Direttiva għandhom jiġu riveduti fuq il-bażi ta’ l-assessjar tar-riskju xjentifiku aġġornat u billi tittieħed in konsiderazzjoni l-projbizzjoni ta’ kull dilwizzjoni ta’ prodotti kkontaminati li mhumiex f’konformità li huma intenzjonati għall-għalf tal-bhejjem.

                  (3)

                  Il-Bord Xjentifiku dwar l-aġenti ta’ kontaminazzjoni fil-Katina Alimentari ta’ l-Awtorità Ewropea dwar is-Sigurtà ta’ l-Ikel (EFSA) adotta opinjoni fuq talba tal-Kummissjoni relatata maċ-ċomb bħala sustanza mhux mixtieqa fl-għalf għall-bhejjem fit-2 ta' Ġunju 2004.

                  (4)

                  Il-kontaminazzjoni ta’ l-ikel biċ-ċomb hija materja ta’ tħassib li tikkonċerna s-saħħa pubblika. Iċ-ċomb jakkumula sa ċertu punt fit tessut tal-kliewi u tal-fwied, it-tessuti tal-muskoli fihom ammonti residwali żgħar ħafna ta’ ċomb u l-preżenza fil-ħalib ta’ l-omm hija limitata. Għalhekk l-ikel li joriġina minn annimali m’huwiex sors ewlieni ta’ espożizzjoni tal-bniedem għaċ-ċomb.

                  (5)

                  Jidher li l-bhejjem ta’ l-ifrat u n-nagħaġ huma l-iktar speċi ta’ annimali sensittivi fir-rigward tat-tossiċità taċ-ċomb akuta. Intossifikazzjonijiet individwali ġew irrappurtati, li jirriżultaw minn diġezzjoni ta’ materjal ta’ l-għalf li joriġina minn żoni mniġġsa jew d-diġezzjoni aċċidentarja ta’ egħjun taċ-ċomb. Iżda l-livelli misjuba fil-materjali ta’ l-għalf għall-bhejjem kummerċjali fl-Unjoni Ewropea ma jwasslu għal ebda sintomi ta’ tossiċità klinika.

                  (6)

                  Id-dispożizzjonijiet legali eżistenti fir-rigward taċ-ċomb fil-prodotti li huma intenzjonati għall-għalf tal-bhejjem huma ġeneralment xierqa sabiex jaċċertaw li dawn il-prodotti ma jippreżentaw ebda periklu għas-saħħa tal-bniedem, ta’ l-annimali jew effetti ħżiena fuq il-produzzjoni tal-bhejjem.

                  (7)

                  Il-bhejjem ta’ l-ifrat u n-nagħaġ jidhru li huma l-iktar speċi ta’ annimali sensittiva u l-għalf l-aħdar jifforma parti kbira tar-razzjon ta’ kuljum tagħhom, huwa importanti li tiġi stipulata analiżi bil-ħsieb ta' aktar riduzzjoni possibbli fil-ġejjieni tal-livelli massimi ta’ ċomb fl-għalf aħdar.

                  (8)

                  Aktar minn hekk, huwa xieraq li jiġu stabbiliti l-livelli massimi ta’ ċomb għall-addittivi li jagħmlu parti mill-grupp funzjonali ta’ l-elementi traċċa, l-aġenti kontra t-tagħqid u dawk għas-solidifikazzjoni u għall-komponenti ta’ qabel it-taħlit. Il-livell massimu stabbilit għall-komponenti ta’ qabel it-taħlit jieħu in konsiderazzjoni l-addittivi bl-ogħla livell ta’ ċomb u mhux is-sensittività għaċ-ċomb ta’ l-ispeċi differenti ta’ l-annimali. Sabiex jiġu protetti s-saħħa ta’ l-annimali u tal-pubbliku, hija għalhekk ir-responsabbiltà tal-produttur tal-komponenti ta’ qabel it-taħlit li jaċċerta li, flimkien mal-konformità mal-livelli massimi fil-komponenti ta’ qabel it-taħlit, l-istruzzjonijiet għall-użu tal-komponenti ta’ qabel it-taħlit ikunu f’konformità mal-livelli massimi għall-għalf tal-bhejjem kumplimentarju u komplut.

                  (9)

                  Il-Bord Xjentifiku dwar l-aġenti ta’ kontaminazzjoni fil-Katina Alimentari ta’ l-EFSA adotta opinjoni fuq talba tal-Kummissjoni relatata mal-fluworu bħala sustanza mhux mixtieqa fl-għalf għall-bhejjem fit-22 ta' Settembru 2004.

                  (10)

                  Il-fluworu jakkumula b’ mod partikolari fit-tessut li jikkalċifika. Kantrarjament, it-trażmissjoni f’tessut li jittiekel inkluż il-ħalib u l-bajd hija limitata. Għalhekk, il-konċentrazzjonijiet tal-fluworu fl-ikel li joriġina mill- annimali jikkontribwixxi biss marġinalment għall-espożizzjoni tal-bniedem.

                  (11)

                  Fl-Unjoni Ewropea, il-livelli tal-fluworu fil-mergħat, fil-pjanti erbaċej u fl-għalf kompost huma ġeneralment baxxi u għalhekk l-espożizzjoni sussegwenti ta’ l-annimali għall-fluworu hija ġeneralment iktar baxxa mill-livelli li jikkawżaw effetti detrimentali. Iżda, f’ċerti żoni ġeografiċi distinti u li huma inċidentalment qrib siti industrijali b’emissjoni ta’ fluworu għolja, l-espożizzjoni eċċessiva għall-fluworu hija assoċjata ma’ annormalitajiet dentali u skeletrali.

                  (12)

                  Id-dispożizzjonijiet legali eżistenti fir-rigward tal-fluworu fil-prodotti li huma intenzjonati għall-għalf tal-bhejjem huma xierqa sabiex jaċċertaw li dawn il-prodotti ma jippreżentaw ebda periklu għas-saħħa tal-bniedem, ta’ l-annimali jew effetti ħżiena fuq il-produzzjoni tal-bhejjem.

                  (13)

                  Il-proċedura ta’ estrazzjoni użata għandha influwenza kbira ħafna fuq ir-riżultat analitiku u huwa għalhekk xieraq li tiġi stabbilita l-proċedura ta’ estrazzjoni. Proċeduri ekwivalenti b’effiċjenza ta' estrazzjoni li ġiet dimostrata li hija l-istess jistgħu jintużaw.

                  (14)

                  Il-livell tal-fluworu fil-krotaċej tal-baħar bħalma huma l-annimali li jissejħu frott il-baħar għandu jiġi emendat sabiex jittieħdu in konsiderazzjoni tekniki ġodda ta’ proċessar biex jittejbu l-kwalità nutrittiva u jitnaqqas it-telf tal-bijomassa iżda li jirriżultaw ukoll f’livelli ogħla ta’ fluworu fil-prodott aħħari.

                  (15)

                  Id-Direttiva tal-Kummissjoni 84/547/KE tas-26 ta’ Ottubru 1984 temenda l-Annessi għad-Direttiva tal-Kunsill 70/542/KEE li jikkonċernaw l-addittivi fl-għalf tal-bhejjem (3) tistabbilixxi livell massimu ta' fluworu fil-vermiculite (E561). L-ambitu tad-Direttiva 2002/32/KE jipprovdi għall-possibbiltà ta’ stabbiliment ta’ livelli massimi ta’ sustanzi mhux mixtieqa fl-addittivi fl-għalf tal-bhejjem u r-regoli li jiggvernaw is-sustanzi mhux mixtieqa għandhom jinġabru f’test wieħed għal aktar ċarezza.

                  (16)

                  Il-Bord Xjentifiku dwar l-aġenti ta’ kontaminazzjoni fil-Katina Alimentari ta’ l-EFSA adotta opinjoni fuq talba tal-Kummissjoni relatata mal-kadmju bħala sustanza mhux mixtieqa fl-għalf għall-bhejjem fit-2 ta' Ġunju 2004.

                  (17)

                  Il-kontaminazzjoni ta’ l-ikel bil-kadmju hija materja ta’ tħassib li tikkonċerna s-saħħa pubblika. L-akkumulazzjoni tal-kadnju fit-tessuti ta’ l-annimali hija funzjoni tal-konċentrazzjoni fid-dieta u t-tul ta’ żmien ta’ l-espożizzjoni. Il-ħajja qasira ta’ annimali bħalma huma l-ħnieżer għat-tismin u t-tjur timminimizza r-riskju ta’ konċentrazzjonijiet mhux mixtieqa tal-kadmju fit-tessuti li jittieklu ta’ dawn l-annimali. Iżda ir-ruminanati u ż-żwiemel jistgħu jiġu esposti matul il-ħajja tagħhom għall-kadmju li huwa preżenti fil-mergħat. F’reġjuni distinti dan jista’ jirriżulta f’ akkumulazzjoni mhux mixtieqa tal-kadmju partikolarment fil-kliewi.

                  (18)

                  Il-kadmju huwa tossiku għall-ispeċi ta’ l-annimali kollha. F’bosta speċi ta’ annimali domestiċi, li jinkludu l-ħnieżer li huma kkunsidrati l-iktar speċi sensittiva, l-iktar sintomi kliniċi evidenti mhumiex probabbli li jiġu osservati jekk il-konċentrazzjonijiet tal-kadmju fid-dieta tibqa’ taħt il-5mg/kg ta’ għalf.

                  (19)

                  Id-dispożizzjonijiet legali eżistenti fir-rigward tal-kadmju fil-prodotti li huma intenzjonati għall-għalf tal-bhejjem huma xierqa sabiex jaċċertaw li dawn il-prodotti ma jippreżentaw ebda periklu għas-saħħa tal-bniedem u ta’ l-annimali jew ma jaffettwawx ħażin il-produzzjoni tal-bhejjem.

                  (20)

                  Ebda livell massimu ma ġie stabbilit attwalment għall-ikel tal-pets u materjali ta’ l-għalf ta’ oriġini minerali għajr il-fosfati. Huwa xieraq li jiġi stabbilit livell massimu għal dawn il-prodotti li huma intenzjonati għall-għalf ta’ l-annimali. Huwa xieraq li jiġi emendat il-livell massimu attwali tal-kadmju fl-għalf tal-ħut sabiex jittieħdu in konsiderazzjoni l-iżviluppi reċenti fil-formulazzjoni ta’ l-għalf tal-ħut li jinkludi proporzjonijiet ogħla ta' żjut tal-ħut u ta’ għalf mill-ħut. Aktar minn hekk, huwa xieraq li jiġu stabbiliti l-livelli massimi tal-kadmju għall-addittivi li jagħmlu parti mill-grupp funzjonali ta’ l-elementi traċċa, l-aġenti għat-tagħqid u kontra s-solidifikazzjoni u għall-komponenti ta’ qabel it-taħlit. Il-livell massimu stabbilit għall-komponenti ta’ qabel it-taħlit jieħu in konsiderazzjoni l-addittivi bl-ogħla livell ta’ kadmju u mhux is-sensittività għall-kadmju ta’ l-ispeċi differenti ta’ annimali. Kif stipolat mill-Artikolu 16 tar-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 dwar l-addittivi għall-użu fin-nutriment ta' l-annimali, sabiex jiġu protetti s-saħħa ta' l-annimali u tal-pubbliku, hija r-responsabbiltà tal-produttur tal-komponenti ta’ qabel it-taħlit li jaċċerta li, flimkien mal-konformità mal-livelli massimi tal-komponenti ta’ qabel it-taħlit, l-istruzzjonijiet għall-użu tal-komponenti ta’ qabel it-taħlit ikunu f’konformità mal-livelli massimi għall-oġġetti ta’ l-għalf għall-bhejjem kumplimentarji u sħaħ

                  (21)

                  Id-Direttiva 2002/32/KE u d-Direttiva 84/547/KEE għandhom għalehkk jiġu emendati skond dan.

                  (22)

                  Il-miżuri previsti f'din id-Direttiva huma konformi ma' l-opinjoni tal-Kumitat Permanenti dwar il-Katina ta' l-Ikel u s-Saħħa ta' l-Annimali,

            ADOTTAT DAN IR-REGOLAMENT:
      Artikolu 1
      L-Anness I għad-Direttiva 2002/32/KE huwa emendat kif stipolat fl-Anness għal din id-Direttiva.
      Artikolu 2
      Mingħajr preġudizzju għall-kondizzjonijiet l-oħrajn għall-awtorizzazzjoni ta’ l-addittiv vermiculite, li jagħmel parti mill-grupp ta’ aġenti għat-tagħqid, kontra s-solidifikazzjoni u l-koagulanti, stipolati fid-Direttiva 70/524/KEE, il-kontenut massimu ta’ fluworu għandu jiġi stipolat kif iffissat fl-Anness għal din id-Direttiva.
      Artikolu 3
      1.   L-Istati Membri għandhom iġibu fis-seħħ il-liġijiet, ir-regolamenti, u d-dispożizzjonijiet amministrattivi neċessarji biex ikunu f’konformità ma’ din id-Direttiva sa mhux iktar tard minn tnax–il xahar mid-dħul fis-seħħ. Għandhom mingħajr dew mien jipprovdu lill-Kummissjoni bit-test ta' dawn id-dispożizzjonijiet u tabella korrispendenti bejn dawn id-dispożizzjonijiet u din id-Direttiva.
      Meta l-Istati Membri jadottaw dawn id-disposizzjonijiet, dawn għandhom jinkludu referenza għal din id-Direttiva jew ikunu akkumpanjati minn referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha issir referenza bħal din.
      2.   L-Istati Membri għandhom jikkomunikaw lill-Kummissjoni t-testi tad-dispożizzjonijiet tal-liġi nazzjonali li huma jadottaw fil-qasam kopert b’din id-Direttiva.
      Artikolu 4
      Din id-Direttiva għandha tidħol fis-seħħ fl-għoxrin jum wara l-publikazzjoni tagħha fil-Ġurnal Uffiċjali ta’ l-Unjoni Ewropea.
      Artikolu 5
      Din id-Direttiva hija indirizzata lill-Istati Membri.

         Magħmul fi Brussell, nhar il-5 ta’ Diċembru 2005.

               Għall-Kummissjoni

            Markos KYPRIANOU

               Membru tal-Kummissjoni

         (1)  ĠU L 140, tat-30.5.2002, p. 10. Direttiva kif ġiet l-aħħar emendata bid-Direttiva 2005/8/KE (ĠU L27, tad-29.1.2005, p. 44).

         (2)  ĠU L 268, tat-18.10.2003, p. 29. Regolament kif l-aħħar emendat mir-Reglament tal-Kummissjoni (KE) Nru 378/2005 (ĠU L 59, tal-5.3.2005, p. 8).

         (3)  ĠU L 297, tal-15.11.1984, p. 40.

         ANNESS
         L-Anness I għad-Direttiva 2002/32/KE hu emendat kif ġej:

                     (1)

                     Filliera 2, ċomb, jinbidel b’li ġej:

                                 Sustanzi mhux mixtieqa

                                 Prodotti intenzjonati għall-għalf tal-bhejjem

                                 Kontenut massimu fi mg/kg (ppm) li huma relattivi għal oġġett ta’ l-għalf b’ kontenut ta’ umdità ta’ 12 %

                                 (1)

                                 (2)

                                 (3)

                                             “2.

                                             Ċomb (*)

                                 Materjali ta’ l-għalf bl-eċċezzjoni ta’:

                                 10

                                             –

                                             l-għalf aħdar (**)

                                 30  (***)

                                             –

                                             il-fosfati u algi tal-baħar kalkarji

                                 15

                                             –

                                             il-karbonat tal-kalċju

                                 20

                                             –

                                             il-ħmira

                                 5

                                 Addittivi li jagħmlu parti mill-grupp funzjonali ta’ komposti ta’ l-emementi traċċa, ħlief

                                 100

                                             –

                                             l-ossidu taż-żingu

                                 400  (***)

                                             –

                                             l-ossidu manganeżju, il-karbonat tal-ħadid, il-karbonat tar-ram

                                 200  (***)

                                 Addittivi li jagħmlu parti mill-gruppi funzjonali ta’ l-aġenti ta’ tagħqid u dawk kontra s-solidifikazzjoni ħlief

                                 30  (***)

                                             –

                                             il-klinoptilolite ta’ oriġini vulkanika

                                 60  (***)

                                 Komponenti ta’ qabel it-taħlit

                                 200  (***)

                                 Oġġetti ta’ l-għalf kumplimentarji ħlief

                                 10

                                             –

                                             oġġetti ta’ l-għalf minerali

                                 15

                                 Oġġetti ta’ l-għalf sħaħ

                                 5

                     (2)

                     Filliera 3, Fluworu, jinbidel b’li ġej:

                                 Sustanzi mhux mixtieqa

                                 Prodotti intenzjonati għall-għalf tal-bhejjem

                                 Kontenut massimu fi mg/kg (ppm) li huma relattivi għal oġġett ta’ l-għalf b’kontenut ta’ umdità ta’ 12 %

                                 (1)

                                 (2)

                                 (3)

                                             “3.

                                             Fluworu (****)

                                 Materjali ta’ l-għalf bl-eċċezzjoni ta’

                                 150

                                             –

                                             l-oġġetti ta’ l-għalf li joriġinaw minn annimali bl-eċċezzjoni ta’ krostaċeji tal-baħar bħal frott il-baħar

                                 500

                                             –

                                             il-krostaċeji tal-baħar bħalma huwa frott il-baħar

                                 3 000

                                             –

                                             il-fosfati

                                 2 000

                                             –

                                             il-karbonat tal-kalċju

                                 350

                                             –

                                             l-ossidu tal-manjeżju

                                 600

                                             –

                                             l-algi tal-baħar kalkarji

                                 1 000

                                 il-vermikulite (E 561)

                                 3 000  (*****)

                                 L-oġġetti ta’ l-għalf kumplimentarji

                                             –

                                             li fihom ≤ 4 % fosfru

                                 500

                                             –

                                             li fihom > 4 % fosfru

                                 125 kull 1 % fosfru

                                 Oġġetti ta’ l-għalf sħaħ ħlief

                                 150

                                             –

                                             oġġetti ta’ l-għalf sħaħ għall-bhejjem ta’ l-ifrat, in-nagħaġ u l-mogħoż

                                             – –

                                             fit-treddigħ

                                 30

                                             – –

                                             oħrajn

                                 50

                                             –

                                             oġġetti ta’ l-għalf sħaħ għall-ħnieżer

                                 100

                                             –

                                             oġġetti ta’ l-għalf sħaħ għat-tjur

                                 350

                                             –

                                             oġġetti ta’ l-għalf sħaħ għall-flieles

                                 250

                     (3)

                     Filliera 6, kadmju, jinbidel b’li ġej:

                                 Sustanzi mhux mixtieqa

                                 Prodotti intenzjonati għall-għalf tal-bhejjem

                                 Kontenut massimu fi mg/kg (ppm) li huma relattivi għal oġġett ta’ l-għalf b’ kontenut ta’ umdità ta’ 12 %

                                 (1)

                                 (2)

                                 (3)

                                             “6.

                                             Kadmju (******)

                                 Materjali ta’ l-għalf ta’ oriġini veġetali

                                 1

                                 Materjali ta’ l-għalf ta’ oriġini mill-annimali

                                 2

                                 Materjali ta’ l-għalf ta’ oriġini minerali ħlief

                                 2

                                             –

                                             il-fosfati

                                 10

                                 Addittivi li jagħmlu parti mill-grupp funzjonali ta’ komposti ta’ l-emementi traċċa, ħlief

                                 10

                                             –

                                             l-ossidu tar-ram, l-ossidu manganeżju, l-ossidu taż-żingu u l-monoidrat sulfat tal-manganeżju

                                 30  (*******)

                                 Addittivi li jagħmlu parti mill-gruppi funzjonali ta’ l-aġenti ta’ tagħqid u dawk kontra s-solidifikazzjoni

                                 2

                                 Komponenti ta’ qabel it-taħlit

                                 15  (*******)

                                 Oġġetti ta’ l-għalf minerali

                                             –

                                             li fihom < 7 % fosfru

                                 5

                                             –

                                             li fihom ≥ 7 % fosfru

                                 0,75 kull 1 % fosofru, massimu ta’ 7,5

                                 Oġġetti ta’ l-għalf kumplimentarji għall-pets

                                 2

                                 Oġġetti ta’ l-għalf kumplimentarji oħrajn

                                 0,5

                                 Oġġetti ta’ l-għalf sħaħ għall-bhejjem ta’ l-ifrat, in-nagħaġ u l-mogħoż u oġġetti ta’ l-għalf għall-ħut ħlief

                                 1

                                             –

                                             oġġetti ta’ l-għalf sħaħ għall-pets

                                 2

                                             –

                                             Oġġetti ta’ l-għalf sħaħ għall-għoġġiela, il-ħrief u l-gidjien u oġġetti ta’ l-għalf sħaħ oħrajn

                                 0,5

            (*)  Livelli massimi jirreferu għad-determinazzjoni analitika taċ-ċomb, fejn l-estrazzjoni ssir fl-aċdu nitriku (5 % w/w) għal 30 minuta f’ temperatura tat-tgħolija. Proċeduri ta’ estrazzjoni ekwivalenti jistgħu jiġu applikati fejn jista’ jiġi dimostrat li l-proċedura ta’ estrazzjoni applikata jkollha l-istess effiċenza ta' estrazzjoni.

            (**)  l-għalf aħdar jinkldi prodotti li huma intenzjonati għall-għalf ta’ l-annimali, inkluż it-tiben, il-ħaxix ta’ l-għalf maħżun, il-ħaxix frisk, eċċ

            (***)  Il-livelli għandhom jiġu riveduti sal-31 ta’ Diċembru 2007 bil-għan li jitnaqqsu l-livelli massimi.”

            (****)  Livelli massimi jirreferu għad-determinazzjoni analitika tal-fluworu, fejn l-estrazzjoni ssir bl-aċdu idrokloriku 1 N għal 20 minuta f’temperatura ambjentali. Proċeduri ta’ estrazzjoni ekwivalenti jistgħu jiġu applikati fejn jista’ jiġi dimostart li l-proċedura ta’ estrazzjoni użata tagħti l-istess effiċjenza ta’ estrazzjoni.

            (*****)  Il-livelli għandhom jiġu riveduti sal-31 ta’ Diċembru 2007 bil-għan li jitnaqqsu l-livelli massimi.”

            (******)  Livelli massimi jirreferu għad-determinazzjoni analitika tal-kadmju, fejn l-estrazzjoni ssir fl-aċdu nitriku (5 % w/w) għal 30 minuta f’ temperatura tat-tgħolija. Proċeduri ta’ estrazzjoni ekwivalenti jistgħu iġu applikati fejn jista’ jiġi dimostrat lil-proċedura ta’ estrazzjoni applikata jkollha l-istess effiċenza ta' estrazzjoni.

            (*******)  Il-livelli għandhom jiġu riveduti sal-31 ta’ Diċembru 2007 bil-għan li jitnaqqsu l-livelli massimi.”


title: Id-Direttiva tal-Kunsill tat-22 ta' Settembru 1987 li temenda d-Direttivi 64/432/KEE u 72/461/KEE fir-rigward ta' ċerti miżuri; li jirrigwardaw id-deni tal-majjali

text:
Avviż Legali Importanti

|

31987L0489

Official Journal L 280 , 03/10/1987 P. 0028 - 0029 Finnish special edition: Chapter 3 Volume 24 P. 0158  Swedish special edition: Chapter 3 Volume 24 P. 0158

		Id-Direttiva tal-Kunsilltat-22 ta' Settembru 1987li temenda d-Direttivi 64/432/KEE u 72/461/KEE fir-rigward ta' ċerti miżuri; li jirrigwardaw id-deni tal-majjali(87/489/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunita Ekonomika Ewropea,Wara li kkunsidra d-Deċiżjoni tal-Kunsill 87/231/KEE tas-7 ta' April 1987 li temenda, fir-rigward ta' ċerti miżuri li jirrigwardaw id-deni tal-majjali, id-Direttivi 64/432/KEE u 72/461/KEE [1], u partikolarment l-Artikolu 3 tagħha,Wara li kkunsidra l-proposti mill-Kummissjoni [2],Wara li kkunsidra l-opinjoni tal-Parlament Ewropew [3],Wara li kkunsidra l-opinjoni tal-Kumitat Ekonomiku u Soċjali [4],Billi skond l-Artikolu 2 tad-Deċiżjoni 87/230/KEE [5] il-Kunsill għandu jiddeċiedi partikolarment dwar il-miżuri neċessarji li għandhom jiġu implimentati mill-Istati Membri sabiex tiġi sodisfatta l-eradikazzjoni tad-deni klassiku tal-majjali fil-Komunita: billi dawn il-miżuri probabbilment ikollhom riperkussjonijiet fuq is-sett sħiħ ta' regolamenti Komunitarji adottati sad-data preżenti fir-rigward ta' problemi ta' politika tas-saħha ta' l-annimali fil-kummerċ ta' annimali u laħam; billi sabiex tiġi garantita l-effettività ta' dawn il-miżuri, id-disposizzjonijiet ta' dawn ir-regolamenti għandhom jiġu emendati kif approprjat;Billi d-Direttiva tal-Kunsill 64/432/KEE tas-26 ta' Ġunju 1964 dwar il-problemi tas-saħħa ta' l-annimali li jaffetwaw kummerċ intra-Komunitarju f'annimali bovini u majjal [6] ddefinit il-kondizzjonijiet li għandhom jiġu sodisfatti fir-rigward ta' deni klassiku tal-majjali minn majjali ħajjin intiżi għall-Kummerċ intra-Komunitarju;Billi d-Direttiva tal-Kunsill 72/461/KEE tat-12 ta' Diċembru 1972 dwar problemi ta' saħħa li jaffetwaw il-Kummerċ intra-Komunitarju f'laħam frisk [7] tiddefinixxi l-kondizzjonijiet li għandhom jiġu sodisfatti fir-rigward tad-deni klassiku tal-majjali minn laħam frisk tal-majjal intiż għall-kummerċ intra-Komunitarju;Billi, bħala riżultat ta' programmi nazzjonali għall-eradikazzjoni tad-deni klassiku tal-majjali introdott fil-qasam ta' miżura Komunitarja, xi Stati Membri qerdu totalment il-marda u jistgħu jiddikjaraw li huma uffiċjalment liberi mid-deni klassiku tal-majjali; billi għandhom għalhekk jingħataw il-possibbiltà li jmantnu l-istatus li huma akkwistaw u li jipprevjenu li terġa' tfaqqa' l-marda fit-territorju tagħhom billi jsaħħu salvagwardji li huma jgawdu fir-rigward tal-kummerċ fil-prodotti kkonċernati, in vista ta' l-effetti kuntrarji ta' din il-marda fuq il-produzzjoni ta' merħliet tal-majjali fuq l-introjtu ta' dawk li jaħdmu f'dan is-settur,ADOTTA DIN ID-DIRETTIVAArtikolu 1Id-Direttiva 64/432/KEE hija hawnhekk emendata kif ġej:1. Fit-tmiem ta' l-Artikolu 2 (p), it-tieni inċiż, u (q), it-tieni subparagrafu, 'għal mill-inqas it-12-il xahar preċedenti' huwa miżjud.2. Fl-Artikolu 4b (1) (ċ), ir-raba' u l-ħames linji, 'jaġixxi unanimament' huwa sostitwita b' 'jaġixxi b'maġġoranza kwalifikata'.3. L-Artikolu 4b (2) huwa sostitwit b' li ġej"2. Dan l-Artikolu japplika sal-31 ta' Diċembru 1991. Il-Kummissjoni għandha tissottometti lill-Kunsill sa mhux aktar tard mill-1 ta' Lulju 1991 rapport dwar il-mod li bih is-sitwazzjoni żviluppat, partikolarment fir-rigward tal-kummerċ, akkumpanjat, fir-rigward tad-deni tal-majjali, minn proposti approprjati.Il-Kunsill għandu jaġixxi b'maġġoranza kwalifikata fuq dawn il-proposti sa mhux aktar tard mill-31 ta' Diċembru 1991."4. Fl-Artikolu 7 (1)- fil-punt (f) '31 ta' Diċembru 1988' huwa sostitwit b' '31 ta' Diċembru 1991- fil-punt (g), ir-referenza għall-Artikolu 3 (3) (e) hija sostitwita b'referenza għall-Artikolu 3 (3) (d)Artikolu 2L-Artikolu 13a tad-Direttiva 72/461/KEE huwa hawnhekk emendat kif ġej:- fil-paragrafu 1, it-tieni subparagrafu, t-tielet linja, 'f' biċċeriji li fihom majjali mlaqqma' hija sostitwita b' 'f' biċċeriji li fihom majjali ġew imlaqqma fit-12-il xahar preċedenti- fil-paragrafu 2, 'jaġixxi unanimament' huwa sostitwit b' 'jaġixxi b'maġġoranza kwalifikata- fil-paragrafu 3, l-ewwel u t-tielet subparagrafi, 'il-31 ta' Diċembru 1988' huwa sostitwit bil- '31 ta' Diċembru 1991Artikolu 3L-Istati Membri għandhom iġibu fis-seħħ il-liġijiet, ir-regolamenti u d-disposizzjonijiet amministrattivi neċessarji sabiex jikkonformaw ma' din id-Direttiva sa mhux aktar tard mill-31 ta' Diċembru 1988 u għandhom jinformaw lill-Kummissjoni bihom minnufih.Artikolu 4Din id-Direttiva hija indirizzata lill-Istati Membri.Magħmula Brussel, it-22 ta' Settembru 1987.Għall-KunsillIl-PresidentL. Tørnæs[1] ĠU L 99, tal-11.4.1987, p. 18.[2] ĠU C 295, tal-21.11.1986, p. 5.[3] ĠU C 76, tat-23.3.1987, p. 169.[4] ĠU C 83, tat-30.3.1987, p. 3.[5] ĠU L 99, tal-11.4.1987, p. 16.[6] ĠU 121, tad- 29.7.1964, p. 1977/64.[7] ĠU L 302, tal-31.12.1972, p. 28.--------------------------------------------------


title: Id-Direttiva 2000/20/KE tal-Parlament Ewropew u tal-Kunsill tas-16 ta’ Mejju 2000 li temenda d-Direttiva tal-Kunsill 64/432/KEE dwar problemi ta’ saħħa ta’ l-annimali li jaffettwaw il-kummerċ intra-Komunitarju ta’ annimali bovini u majjali

text:
Avviż Legali Importanti

|

32000L0020

Official Journal L 163 , 04/07/2000 P. 0035 - 0036

		Id-Direttiva 2000/20/KE tal-Parlament Ewropew u tal-Kunsilltas-16 ta’ Mejju 2000li temenda d-Direttiva tal-Kunsill 64/432/KEE dwar problemi ta’ saħħa ta’ l-annimali li jaffettwaw il-kummerċ intra-Komunitarju ta’ annimali bovini u majjaliIL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’ mod partikolari l-Artikoli 37 u 152(4)(b) tagħha,Wara li kkunsidraw il-proposta mill-Kummissjoni,Wara li kkunsidraw l-opinjoni tal-Kumitat Ekonomiku u Soċjali [1],Wara konsultazzjoni tal-Kumitat tar-Reġjuni,Waqt li jaġixxu skond il-proċedura stabbilita fl- Artikolu 251 tat-Trattat [2],Billi:(1) id-Direttiva 64/432/KEE [3] ġiet emendata u aġġornata bid-Direttiva 97/12/KE [4] u bid-Direttiva 98/46/KE [5].(2) Problemi li jikkonċernaw l-implimentazzjoni tad-Direttiva 64/432/KEE kif emendata biż-żewġ Direttivi msemmija hawn fuq jeħtieġu miżuri transitorji sabiex jiġi evitat disturb fil-kummerċ ta’ annimali ħajjin ta’ l-ispeċi bovini u porċini.(3) Barra minn hekk, id-Direttiva 64/432/KEE u r-Regolament tal-Kunsill (KE) Nru 82097 tal-21 ta’ April 1997 li tistabbilixxi sistema għall-identifikazzjoni u r-reġistrazzjoni ta’ annimali bovini u fir-rigward ta’ l-ittikkettjar taċ-ċanga u prodotti taċ-ċanga [6] jirreferu għall-kreazzjoni ta’ databases tal-kompjuter, interalia għal annimali bovini, sabiex tiġi maħżuna informazzjoni dwar annimali u l-movimenti tagħhom.(4) Kien hemm problemi fl-applikazzjoni ta’ kondizzjonijiet tas-saħħa ta’ l-annimali u b’mod partikolari fir-rigward tal-konnessjoni bejn l-identifikazzjoni u r-reġistrazzjoni ta’ annimali.(5) Id-Direttiva 64/432/KEE għandha tiġi emendata sabiex tiġi assigurata konsistenza ta’ regoli Komunitarji u sabiex il-Kummissjoni tkun tista’ tadotta miżuri transitorji li jippermettu lill-Istati Membri jaddattaw għall-kondizzjonijiet ġodda tal-kummerċ.(6) Bħala riżultat, huwa approprjat li jiġi ttardjat id-dħul fis-seħħ ta’ ċerti disposizzjonijiet fl-imsemmija Direttiva.(7) Il-miżuri neċessarji għall-implimentazzjoni ta’ din id-Direttiva għandhom jiġu adottati skond id-Deċiżjoni tal-Kunsill 1999/468/KE tat-28 ta’ Ġunju 1999 li tistabbilixxi l-proċeduri għall-eżerċizzju tal- poteri ta’ implimentazzjoni konferiti fuq il-Kummissjoni [7].ADOTTAW DIN ID-DIRETTIVA:L-Artikolu 1Id-Direttiva 64/432/KEE hija hawnhekk emendata kif ġej:1. il-punt li ġej għandu jiżdied ma’ l-Artikolu 6(2):"(e) sal-31 ta’ Diċembru 2000, ma jkunx soġġett għall-ħtiġiet ta’ test stabbiliti f’ (a) jew (b) fil-każ ta’ annimali bovini ta’ inqas minn 30 xahar intiżi għall-produzzjoni tal-laħam li:- jiġu minn ażjenda taċ-ċanga uffiċjalmet libera mit-tuberkolosi u uffiċjalmet libera mill-bruċellosi,- huma akkompanjati minn ċertifikat tas-saħħa ta’ l-annimali bil-paragrafu 7 fis-Sezzjoni A ta’ l-Anness F Mudell 1 kompletat kif dovut,- jibqgħu taħt sorveljanza sal-qatla tagħhom,- ma ġewx f’ kuntatt waqt it-trasport ma’ annimali bovini li ma jkunux ġejjin minn merħliet li huma uffiċjalment liberi minn dak il-mard,u sakemm-:- dawn l-arranġamenti huma restritti għall-kummerċ bejn Stati Membri jew reġjuni ta’ Stati Membri bl-istess status tas-saħħa fir-rigward tat-tuberkolosi jew il-bruċellosi,- l-Istat Membru tad-destinazzjoni jieħu l-miżuri kollha neċessarji sabiex tiġi evitata kull kontaminazzjoni ta’ merħliet indiġeni,- l-Istati Membri jistabbilixxu sistema tajba ta’ teħid ta’ kampjuni saltwarji, spezzjonijiet u kontrolli maħsuba sabiex jassiguraw l-implimentazzjoni effiċjenti ta’ dawn ir-regoli,- il-Kummissjoni tagħmel monitoraġġ ta’ l-operazzjoni tajba ta’ din id-Direttiva sabiex tassigura li l-Istati Membri jikkonformaw kompletament mar-regoli;";2. fit-tieni subparagrafu ta’ l-Artikolu 6(3), "il-31 ta’ Diċembru 1999" għandu jiġi sostitwit bil-"31 ta’ Diċembru 2000".3. il-paragrafu li ġej għandu jidied ma’ l-Artikolu 16:"3. Meta neċessarju sabiex tiġi ffaċilitata l-bidla għall-arranġamenti ġodda previsti f’din id-Direttiva, il-Kummissjoni, waqt li taġixxi skond il-proċedura stabbilita fl-Artikolu 17a, tista’ tadotta miżuri transitorji applikabbli għal perjodu ta’ mhux aktar minn sentejn.";4. L-Artikolu 17 għandu jiġi ssostitwit b’li ġej:"L-Artikolu 171. Il-Kummissjoni għandha tkun assistita mill-Kumitat Veterinarju Permanenti stabbilit bid-Deċiżjoni 68/361/KEE (hawnhekk iżjed ’il quddiem imsejħa l-"Kumitat";).2. Meta ssir referenza għal dan il-paragrafu, l-Artikoli 5 u 7 tad-Deċiżjoni 1999/468/KE għandhom japplikaw.Il-perjodu stabbilit fl-Artikolu 5(6) tad-Deċiżoni 1999 468/KE għandu jiġi stabbilit għal tliet xhur.3. Il-Kumitat għandu jadotta r-regoli tiegħu ta’ proċedura.";5. L-Artikolu li ġej għandu jiġi inserit:"L-Artikolu 17a1. Il-Kummissjoni għandha tiġi assistita mill-Kumitat Veterinarju Permanenti stabbilit bid-Deċiżjoni 68/361/KEE (hawnhekk iżjed ‘il quddiema magħruf bħala l-"Kumitat";).2. Meta ssir referenza għal dan il-paragrafu, l-Artikoli 5 u 7 tad-Deċiżjoni 1999/468/KE japplikaw, b’rigward għad-disposizzjonijiet ta’ l-Artikolu 8 tagħha.Il-perjodu stabbilit fl-Artikolu 5(6) tad-Deċiżjoni 1999/468/KE għandu jiġi stabbilit għal tliet xhur.3. Il-Kumitat għandu jadotta r-regoli ta’ proċedura tiegħu.";6. Fl-Anness A, 1, 2, il-punt (ċ), it-tielet inċiż, il-kelma "jew" għandha tiġi inserita bejn il-punti (1) u (2).7. Fl-Anness A, 1, 4 u fl- Anness A, 11, 7 il-punt (b) għandu jiġi ssostitwit b’ li ġej:"(b) kull annimal bovin huwa identifikat skond il-leġislazzjoni Komunitarja, u";8. il-paragrafu li ġej għandu jidied ma’ l-Anness F, il-Mudell 1, is-Sezzjoni A:"7. (3) huwa annimal ta’ inqas minn 30 xahar intiż għall-produzzjoni tal-laħam li joriġina minn merħla li hija uffiċjalment libera minn tuberkolosi, bruċellosi u leukosi, u huwa mibgħut skond l-Artikolu 6(2)(e) tad-Direttiva 64/432/KEE taħt il-liċenzja Nru …".L-Artikolu 21. L-Istati Membri għandhom iġibu fis-seħħ il-liġijiet, ir-regolamenti u d-disposizzjonijiet amministrattivi neċessarji għall-konformità ma’ din id-Direttiva b’effett mill-1 ta’ Diċemrbu 1999 għandhom imbagħad jinfurmaw lill-Kumissjoni bihom.Meta Stati Membri jadottaw dawn il-miżuri, għandhom jikkontjenu referenza għal din id-Direttiva jew ikollhom magħhom din ir-referenza fl-okkażjoni tal-pubblikazzjoni uffiċjali tagħhom. Il-metodi li bihom issir din ir-referenza għandhom jiġu stabbiliti mill-Istati Membri.2. Stati Membri għandhom jikkomunikaw lill-Kummissjoni t-test tad-disposizzjonijiet ewlenija tal-liġi nazzjonali li huma jadottaw fil-qasam irregolat minn din id-Direttiva.L-Artikolu 3Din id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.L-Artikolu 4Din id-Direttiva hija indirizzata lill-Istati Membri.Magħmula Brussel, is-16 ta’ Mejju 2000.Għall-Parlament EwropewIl-PresidentN. FontaineIl-PresidentGħall-KunsillL. Capoulas Santos[1] ĠU C 51, tat-3.2.2000, p. 31.[2] L-Opinjoni tal-Parlament Ewropew tas-16 ta’ Marzu 2000 (għadha mhux ippubblikata fil-Ġurnal Uffiċjali) u d-Deċiżjoni tal-Kunsill tas-17 ta’ April 2000.[3] ĠU 121, tad- 29.7.1964, p. 1977/64. Id-Direttiva kif l-aħħar emendata bid-Direttiva 98/99/KE (ĠU L 358, tal-31.12.1998, p. 107).[4] ĠU L 109, tal-25.4.1997, p. 1.[5] ĠU L 198, tal-15.7.1998, p. 22.[6] ĠU L 117, tas-7.5.1997, p. 1.[7] ĠU L 184, tas-17.7.1999, p. 23.--------------------------------------------------


title: Id-Direttiva Tal-Kunsill tad-29 ta’ Ġunju 1976 li temenda d-Direttiva 73/239/KEE dwar il-koordinament ta’ liġijiet, regolamenti u dispożizzjonijiet amministrattivi rigward il-bidu u t-twettiq tan-negozju ta’ assigurazzjoni diretta ta’ xort’ oħra minn assigurazzjoni tal-ħajja

text:
Avviż Legali Importanti

|

31976L0580

Official Journal L 189 , 13/07/1976 P. 0013 - 0014 Finnish special edition: Chapter 6 Volume 1 P. 0188  Greek special edition: Chapter 06 Volume 1 P. 0227  Swedish special edition: Chapter 6 Volume 1 P. 0188  Spanish special edition: Chapter 06 Volume 1 P. 0217  Portuguese special edition Chapter 06 Volume 1 P. 0217

		Id-Direttiva Tal-Kunsilltad-29 ta’ Ġunju 1976li temenda d-Direttiva 73/239/KEE dwar il-koordinament ta’ liġijiet, regolamenti u dispożizzjonijiet amministrattivi rigward il-bidu u t-twettiq tan-negozju ta’ assigurazzjoni diretta ta’ xort’ oħra minn assigurazzjoni tal-ħajja(76/580/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 57(2) tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Wara li kkunsidra l-opinjoni tal-Kumitat Ekonomiku u Soċjali [2],Billi d-Direttiva tal-Kunsill 73/239/KEE ta’ l-24 ta’ Lulju 1973 dwar il-koordinazzjoni ta’ liġijiet, regolamenti u dispożizzjonijiet amministrattivi rigward il-bidu u t-twettiq tan-negozju ta’ assigurazzjoni diretta ta’ xort’ oħra minn assigurazzjoni tal-ħajja [3], biex jiġi ffaċilitat il-bidu u t-twettiq tan-negozju msemmi, eliminat ċerti diverġenzi bejn leġislazzjonijiet nazzjonali; billi assigurat protezzjoni adegwata għall-assigurati u partijiet terzi fl-Istati Membri kollha, u fl-istess ħin, ikkoordinat b’mod partikolari d-dispożizzjonijiet relatati mal-garanziji finanzjarji meħtieġa minn impriżi ta’ l-assigurazzjoni;Billi, skond dik id-Direttiva, il-fond minimu ta’ garanzija li kull Stat Membru jeħtieġ mill-impriżi kollha ta’ l-assigurazzjoni li għandhom l-uffiċċji prinċipali fit-territorju tiegħu ma jistax ikun inqas minn ċerti ammonti li huma espressi f’unitajiet ta’ kont fid-Direttiva;Billi l-unità ta’ kont hija wkoll imsemmija sabiex jiġi ddeterminat l-ammont tad-dħul kontributorju ta’ ċerti assoċjazzjonijiet reċiproċi li taħtu id-Direttiva ma tapplikax;Billi, għall-iskopijiet tad-Direttiva msemmija unità ta’ kont’ tfisser dik l-unità li hija definita fl-Artikolu 4 tal-Protokoll dwar l-Istatut tal-Bank Ewropew għall-Investiment; billi fuq il-bażi ta’ din id-definizjoni il-konverżjoni ta’ l-ammonti msemmija fid-Direttiva għal muniti nazzjonali kienet twassal għal kompetizzjoni distorta bejn impriżi li l-uffiċċji prinċipali tagħhom jinstabu fl-Istati Membri varji;Billi permezz tad-Deċiżjoni 75/250/KEE [4] il-Kunsill iddefinixxa fil-21 ta’ April 1975 unità ta’ kont Ewropea li tirrappreżenta l-medja ta’ xi tibdil fil-valur tal-muniti ta’ l-Istati Membri; billi r-rata ta’ konverżjoni għal kull munita kontra din l-unità ta’ kont hija iffissata awtomatikament b’referenza għal kwotazzjonijiet ta’ kuljum fis-swieq tal-kambju; billi l-użu ta’ din l-unità ta’ kont Ewropea tqiegħed lill-impriżi ta’ l-assigurazzjoni fuq l-istess bażi kompetittiva;Billi l-Artikolu 4 tal-Protokoll imsemmi qabel qiegħed jiġi rrivedut; billi, skond id-Deċiżjoni tat-18 ta’ Marzu 1975 tal-Bord tal-Gvernaturi tal-EIB, il-Bank juża l-unità ta’ kont Ewropea kif iddefinita fid-Deċiżjoni tal-Kunsill 75/250/KEE;Billi aktar riċenti, fit-18 ta’ Diċembru 1975, il-Kummissjoni, permezz tad-Deċiżjoni Nru 3289/75/KEFA [5], adottat, bil-kunsens unanimu tal-Kunsill, din l-unità ta’ kont Ewropea fl-applikazzjoni tat-Trattat li jistabbilixxi il-Komunità Ekonomika tal-Faħam u l-Azzar;Billi l-valur ta’ l-unità ta’ kont Ewropea f’kull munita ta’ l-Istati Membri jkun iffissat kuljum u billi jum ta’ referenza għandu wkoll ikun iffissat għal dan l-użu meta tkun applikata din id-Direttiva;Billi, madanakollu, f’ċerti Stati Membri l-introduzzjoni ta’ l-unità ta’ kont Ewropea kienet twassal għal tnaqqis fil-munita nazzjonali ta’ l-ammonti espressi f’unitajiet ta’ kont fid-Direttiva; billi dan it-tnaqqis kien iwassal għal tnaqqis korrispondenti fil-protezzjoni li issa tingħata lil partijiet assigurati mill-fond minimu ta’ garanzija; billi l-ammonti msemmija għandhom jiġu rriveduti kull sentejn; billi, bħala riżultat ta’ din ir-reviżjoni, l-ammonti inkwistjoni x’aktarx jiġu emendati; billi f’ċerti Stati Membri t-tnaqqis fl-ammonti espressi fil-munita nazzjonali jista’, taħt dawn il-kondizzjonijiet, ikun segwit malajr b’aġġustament ieħor f’dawk l-Istati; billi l-implimentazzjoni ta’ dawn il-miżuri suċċessivi kienet ukoll tqajjem diffikultajiet għal impriżi u awtoritajiet ta’ superviżjoni; billi, għalhekk, dawn l-ammonti għandhom jinżammu fil-livell li huma kienu jkunu laħqu fuq il-bażi tar-rata tal-konverżjoni applikabbli qabel l-introduzzjoni ta’ l-unità ta’ kont Ewropea, jekk dan il-livell ikun ogħla minn dak ta’ l-unità ta’ kont Ewropea, sa kemm l-ammonti ffissati fid-Direttiva 73/239/KEE ikunu rriveduti;Billi bidliet fis-sitwazzjoni ekonomika u monetarja tal-Komunità jiġġustifikaw l-eżami f’intervalli regolari ta’ dawn l-ammonti ta’ l-aħħar,ADOTTA DIN ID-DIRETTIVA:L-Artikolu 11. "(a) Unità ta kont tfisser l-unità ta’ kont Ewropea (UEK) kif definta mid-Deċiżjoni tal-Kummissjoni 3289/75/KEFA (1). Kull meta din id-Direttiva tirreferi għall-unità ta kont, il-valur tal-konverżjoni f’munita nazzjonali li għandu jiġi adottat għandu, mill-31 ta’ Diċembru ta’ kull sena, ikun dak ta’ l-aħħar jum li jippreċedi x-xahar ta’ Ottubru li għalih il-valuri tal-konverżjoni ta’ l-UEK huma disponibbli fil-muniti kollha tal-Komunità;"2. Din in-nota li ġejja hija miżjuda bħala nota tal-qiegħ tal-paġna fejn jidher l-Artikolu 5 tad-Direttiva 73/239/KEE:L-Artikolu 2Bħala miżura transitorja u sakemm l-ammonti espressi f’unitajiet ta’ kont fid-Direttiva 73/239/KEE jkunu ġew emendati għall-ewwel darba, l-ammonti espressi f’muniti nazzjonali għall-konverżjoni ta’ l-unità ta’ kont, kif definit fl-Artikolu 5(a), m’għandhomx ikunu anqas minn dawk derivati skond ir-rata ta’ konverżjoni applikabbli għall-unità ta’ kont qabel l-adozzjoni ta’ din id-Direttiva.L-Artikolu 3Kull sentejn, il-Kunsill, waqt li jaġixxi fuq proposta mill-Kummissjoni, għandu jirrevedi u jekk neċessarju jemenda l-ammonti espressi fid-Direttiva 73/239/KEE f’unitajiet ta’ kont, b’kont meħud tal-bidliet fis-sitwazzjoni ekonomika u monetarja tal-Komunità.L-Artikolu 4Id-dispożizzjonijiet nazzjonali emendati skond din id-Direttiva għandhom ikunu applikabbli mill-31 ta’ Diċembru 1976.L-Artikolu 5Din id-Direttiva hija indirizzata lill-Istati Membri.Magħmula fil-Lussemburgu, fid-29 ta’ Ġunju 1976.Għall-KunsillIl-PresidentG. Thorn[1] ĠU C 28, tad-9.2.1976, p. 16.[2] ĠU C 35, tas-16.2.1976, p. 17.[3] ĠU L 228, tas-16.8.1973, p. 3.[4] ĠU L 104, ta’ l-24.4.1975, p. 35.[5] ĠU L 327, tad-19.12.1975, p. 4.--------------------------------------------------


title: Direttiva 2008/103/KE tal-Parlament Ewropew u tal-Kunsill tad- 19 ta' Novembru 2008 li temenda d-Direttiva 2006/66/KE dwar batteriji u akkumulaturi u skart ta' batteriji u akkumulaturi fir-rigward tat-tqegħid fis-suq ta’ batteriji u akkumulaturi Test b’relevanza għaż-ŻEE

text:
               5.12.2008

               MT

               Il-Ġurnal Uffiċjali ta’ l-Unjoni Ewropea

               L 327/7

         DIRETTIVA 2008/103/KE TAL-PARLAMENT EWROPEW U TAL-KUNSILL
   tad-19 ta' Novembru 2008
   li temenda d-Direttiva 2006/66/KE dwar batteriji u akkumulaturi u skart ta' batteriji u akkumulaturi fir-rigward tat-tqegħid fis-suq ta’ batteriji u akkumulaturi
   (Test b’relevanza għaż-ŻEE)
   IL-PARLAMENT EWROPEW U L-KUNSILL TA’ L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 95 (1) tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Wara li kkonsultaw mal-Kumitat tar-Reġjuni,
   Filwaqt li jaġixxu skond il-proċedura stipulata fl-Artikolu 251 tat-Trattat (2),
   Billi:

               (1)

               L-Artikolu 6(2) tad-Direttiva 2006/66/KE (3) għandu jiġi ċċarat sabiex il-batteriji u l-akkumulaturi li tqiegħdu fis-suq legalment fi kwalunkwe parti tal-Komunità qabel is-26 ta’ Settembru 2008 u li mhumiex konformi ma' dik id-Direttiva jistgħu jibqgħu fis-suq fil-Komunità wara din id-data. Din il-kjarifika tagħti ċ-ċertezza legali fir-rigward ta’ batteriji li jkunu tqiegħdu fis-suq fil-Komunità u tiżgura l-funzjonament bla xkiel tas-suq intern. Il-kjarifika hija konsistenti mal-prinċipju tal-minimizzazzjoni ta’ l-iskart u tikkontribwixxi għat-tnaqqis tal-piżijiet amministrattivi.

               (2)

               Id-Direttiva 2006/66/KE għalhekk għandha tiġi emendata kif meħtieġ,

         ADOTTAW DIN ID-DIRETTIVA:
   Artikolu 1
   Emenda għad-Direttiva 2006/66/KE
   L-Artikolu 6(2) tad-Direttiva 2006/66/KE għandu jinbidel b’dan li ġej:

      “2.   L-Istati Membri għandhom jieħdu l-miżuri meħtieġa biex jiżguraw li batteriji jew akkumulaturi li ma jissodisfawx ir-rekwiżiti ta' din id-Direttiva ma jitqiegħdux fis-suq wara s-26 ta’ Settembru 2008.
      Batteriji u akkumulaturi li ma jissodisfawx ir-rekwiżiti ta' din id-Direttiva u li jitqiegħdu fis-suq wara din id-data għandhom jiġu rtirati mis-suq.”

   Artikolu 2
   Traspożizzjoni
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma' din id-Direttiva sal-5 ta’ Jannar 2009.
   Meta l-Istati Membri jadottaw dawn il-miżuri, dawn għandhom ikollhom referenza għal din id-Direttiva jew ikunu akkumpanjati b’tali referenza fl-okkażjoni tal-pubblikazzjoni uffiċjali tagħhom. Il-metodi ta' kif issir tali referenza għandhom jiġu stabbiliti mill-Istati Membri.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert b’din id-Direttiva.
   Artikolu 3
   Dħul fis-seħħ
   Din id-Direttiva għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali ta' l-Unjoni Ewropea.
   Artikolu 4
   Destinatarji
   Din id-Direttiva hija indirizzata lill-Istati Membri.

      Magħmula fi Strasburgu, 19 ta’ Novembru 2008.

            Għall-Parlament Ewropew

            Il-President

         H.-G. PÖTTERING

            Għall-Kunsill

            Il-President

         J.-P. JOUYET

      (1)  Opinjoni mogħtija fid-9 ta' Lulju 2008 (għadha ma ġietx ippubblikata fil-Ġurnal Uffiċjali).

      (2)  Opinjoni tal-Parlament Ewropew tad-9 ta' Lulju 2008 (għadha ma ġietx ippubblikata fil-Ġurnal Uffiċjali) u d-Deċiżjoni tal-Kunsill tal-20 ta' Ottubru 2008.

      (3)  ĠU L 266, 26.9.2006, p. 1.